title: Matti Kettunen (painija)

text: Kettunen syntyi Imatralla 19. joulukuuta 1982. Hän aloitti painimisen vuonna 1987. Ensimmäiseen kansainväliseen arvoturnaukseensa hän osallistui vuonna 1998, jolloin hän sijoittui FILA:n järjestämässä aikuisten turnauksessa 12 muun painijan tavoin sarjassa 50 kg jaetulle seitsemännelle sijalle. Seuraavana vuonna Kettunen osallistui Nykøbing Falsterissa kadettien (alle 17-vuotiaiden) MM-kilpailuihin 50 kg:n painoluokassa saavuttaen pronssia. Vuonna 2000 hän kilpaili 54-kiloisten sarjassa juniorien (alle 20-vuotiaiden) EM-kilpailuissa ollen kuudes ja juniorien Pohjoismaiden-mestaruuskilpailuissa, joissa sijoittui hopealle. Vuonna 2001 Kettunen saavutti jälleen PM-hopeaa, tällä kertaa sarjassa 58 kg, jonka voitti tanskalainen Håkan Nyblom. Samana vuonna juniorien MM-kilpailuissa Kettunen kilpaili 54 kg:n painoluokassa. Hän voitti alkulohkossa israelilaisvastustajansa ja loukkaantuneen bulgarialaisen Venelin Venkovin, mutta hävisi lohkosta jatkoon edenneelle ja lopulta kultaa voittaneelle kazakstanilaispainijalle. Lopputuloksissa Kettunen oli yhdeksäs. Vuonna 2002 Kettunen oli juniorien EM-kilpailuissa sarjan 54 kg 17:s, ja vuonna 2003 hän ei kilpaillut kansainvälisissä arvoturnauksissa. Vuonna 2004 60 kg:n painoluokkaan siirtynyt Kettunen paini opiskelijoiden MM-kilpailuissa kahdeksanneksi.


title: Matti Kettunen (painija)

text: Seuraavan kerran Kettunen paini kansainvälisessä arvoturnauksessa kuusi vuotta myöhemmin: hänet valittiin vuoden 2010 EM-kilpailuihin Bakuun, joissa hän hävisi ensimmäisen ottelunsa jaksoin 1–2 lopulta hopeaa saavuttaneelle ukrainalaispainijalle. Ensimmäisessä keräilyottelussaan Kettunen hävisi venäläiselle Zaur Kuramagomedoville puhtaasti jaksoin 0–2. Kuramagomedov voitti lopulta pronssimitalin, ja Kettusen lopullinen sijoitus oli 12:s. Seuraavana vuonna Kettunen kilpaili jälleen EM-kilpailuissa. Hän hävisi avausottelunsa unkarilaispainijaa vastaan jaksoin 1–2 ja sijoittui 16:nneksi. Matti Kettunen valittiin Suomen olympiaedustajaksi Lontoon 2012 olympiakisoihin. Hän ei kuitenkaan pystynyt kilpailemaan jalkavamman vuoksi.


title: Matti Kettunen (painija)

text: Kettunen suoritti ylioppilastutkinnon ja on lukenut mekatroniikkaa Lahden ammattikorkeakoulussa. Harrastuksikseen hän on ilmoittanut sängyllä makoilun ja elokuvien katselun.


title: Matti Kettunen (painija)

text: "Sarja 60 kg, ellei toisin mainittu."


title: ORP Grom (1936)

text: ORP Grom oli Puolan laivaston Grom-luokan hävittäjä, joka palveli toisessa maailmansodassa.


title: ORP Grom (1936)

text: Alus tilattiin Britanniasta J. Samuel White and Companyltä Cowesista. Tilattu alus oli kooltaan Britannian Kuninkaallisen laivaston laivueenjohtajia suurempi. Aluksen köli laskettiin 1935.


title: ORP Grom (1936)

text: Puolan merivoimien hävittäjät määrättiin 30. elokuuta 1939 toteuttamaan niin kutsuttu Pekin suunnitelma, jonka mukaan niiden tuli siirtyä Britanniaan ja liittyä Kuninkaalliseen laivastoon. Alukset kohtasivat 1. syyskuuta "HMS Wandererin" ja "HMS Wallacen", jotka opastivat alukset Leithiin. Puolalaiset jatkoivat seuraavana yönä edelleen Rosythiin.


title: ORP Grom (1936)

text: "ORP Grom" siirrettiin Rosythissa telakalle, jossa sen vakautta parannettiin poistamalla valonheitinkoroke etumastosta sekä takakannen kansirakennelmat. Samoin osa aluksen pelastusveneistä sekä savuhormien hatut poistettiin. Taaempien orpedoputkien tilalle asennettiin nelituumainen ilmatorjuntatykki.


title: ORP Grom (1936)

text: "ORP Grom" määrättiin läntisen reitin alaisuuteen sisaraluksensa kanssa suojaamaan Atlantin saattueita. Alukset todettiin kuitenkin sopimattomiksi Atlantille ja ne siirrettiin Harwichiin suojaamaan Pohjanmeren merenkulkua.


title: ORP Grom (1936)

text: "ORP Grom" siirrettiin huhtikuussa Rosythiin osallistuakseen muiden Puolan merivoimien hävittäjien mukana Norjan taisteluihin. Alus tuki maavoimia tulittamalla maissa olevia kohteita Vestfjordissa, Skjelfjordissa ja Narvikissa. Alukseen osui 3. toukokuuta rannikkotykistön 75 millimetrin kranaatti, joka lävisti aluksen öljysäiliön sekä vaurioitti yhtä aluksen höyrykattiloista. Alus tuhosi tykkitulella ampuneen tykin.


title: ORP Grom (1936)

text: Alus oli 4. toukokuuta Rombakenfjordissa Narvikissa tulittamassa Saksan armeijan joukkoja. Alus joutui Saksan ilmavoimien 100. pommituslennoston (KGr100) Heinkel He 111 -koneiden kohteeksi, jolloin alukseen osui kaksi pommia. Toinen alukseen osuneista pommeista osui ladattuun torpedoputkeen katkaisten aluksen ja toinen aluksen kylkeen.


title: ORP Grom (1936)

text: "ORP Grom" upposi lähes välittömästi vieden mukanaan 59 miehistönjäsentä. Aluksen hylkyä ei ole nostettu.


title: Jalkapallo kesäolympialaisissa 1980

text: Moskovan olympialaisten jalkapalloturnausta boikotoi lähes puolet turnaukseen selvinneistä maista. Useat länsimaat boikotoivat Moskovan kisoja johtuen isäntämaa Neuvostoliiton osallistuessa Afganistanin sotaan. Boikotin takia kisoista jäivät pois Norja, Argentiina, Yhdysvallat, Egypti, Ghana, Malesia ja Iran. Näiden tilalla turnaukseen osallistuivat Suomi, Venezuela, Kuuba, Sambia, Nigeria, Irak ja Syyria.


title: Jalkapallo kesäolympialaisissa 1980

text: Olympiaturnausta hallitsivat jo totuttuun tapaan Itä-Euroopan maat. Olympiakultaa voitti Tšekkoslovakia, kultamitali oli sen ensimmäinen jalkapallon olympiakulta. Itä-Saksa sai hopeaa, Neuvostoliitto pronssia ja neljäs oli Jugoslavia.


title: Jalkapallo kesäolympialaisissa 1980

text: Vuoden 1980 olympialaisten jalkapalloturnaukseen selviytyi karsintojen kautta 14 maata. Isäntämaa Neuvostoliitto ja hallitseva olympiavoittaja Itä-Saksa pääsivät kisoihin ilman karsintoja. Muut paikat jakaantuivat siten että Euroopan karsinnoista kisoihin selviytyi 4 maata, Etelä-Amerikasta 2, Pohjois- ja Keski-Amerikasta 2, Afrikasta 3 ja Aasiasta 3.


title: Jalkapallo kesäolympialaisissa 1980

text: Turnauksen maalikuninkuuden voitti Neuvostoliiton Sergei Andrejev viidellä maalillaan.


title: .nu

text: .nu on Niuen saarivaltion Internet-maakoodi. Se on suosittu erityisesti Ruotsissa, Tanskassa, Alankomaissa ja Belgiassa, koska "nu" tarkoittaa "nyt" Ruotsin, Tanskan ja Hollannin kielissä.


title: .nu

text: Internet Niue (entinen 'Internet Users Society - Niue') hallinnoi verkkotunnusta.


title: HIStory on Film, Volume II

text: HIStory on Film, Volume II on Michael Jacksonin musiikkivideokokoelma, joka julkaistiin vuonna 1997.


title: .ly

text: .ly on Libyan Internet-maakoodi. Linkinlyhennyspalvelu Bit.ly käyttää sitä osoitteissaan.


title: .ai

text: .ai on Anguillan internet-maakoodi. Sitä hallinnoi Anguillan hallitus. Off.ai-, com.ai-, net.ai- ja org.ai-päätteet ovat saatavilla rajoituksetta maailmanlaajuisesti, mutta niiden kysyntä on ollut pientä. 15.9.2009 lähtien toisen tason rekisteröinnit .ai-päätteellä ovat olleet saatavilla kaikille maailmassa.


title: .ai

text: Whois.ai:n rekisteröidyksi käyttäjäksi pääseminen maksaa 100 Yhdysvaltain dollaria. Domain-osoitteet maksavat 100 Yhdysvaltain dollaria jokaiselta kahden vuoden jaksolta. Prosessi on pääosin manuaalinen. Se vaatii faksin lähettämistä, osoitteen vahvistamista ja kolmen kuukauden odotusaikaa maksun jälkeen, jotta "varmistuttaisiin, ettei luottokorttisi kanssa ole ongelmia".


title: .al

text: .al on Albanian internet-maakoodi verkkotunnuksia varten. Sitä hallinnoi Albanian postin ja sähköisen viestinnän viranomainen AKEP ("Autoriteti i Komunikimeve Elektronike dhe Postare"). Tunnus otettiin käyttöön vuonna 1992, ja sitä voivat käyttää Albanian kansalaiset ja Albaniassa rekisteröidyt yritykset.


title: .am

text: .am on Armenian Internet-maakoodi. Koodia hallinnoi ISOC-AM, Internet Societyn paikallinen jaosto. Kuka tahansa voi rekisteröidä .am-, .com.am-, .net.am- tai .org.am-tunnuksen ilmaiseksi. Armenian laki kieltää verkkotunnustensa käytön roskapostin, pornografian ja terrorismin yhteydessä.


title: .am

text: Kuvienjakopalvelu Instagram on rekisteröinyt itselleen verkkotunnuksen Instagr.am. Armenian verkkotunnus on myös suosittu AM-radiokanavien yhteydessä samaan tapaan kuin Mikronesian liittovaltion Internet-maakoodi .fm esiintyy usein taajuusmoduloitujen radiokanavien verkkotunnuksissa.


title: .an

text: .an on internet-maatunnus, jota käytetään Alankomaiden Antilleilla. Tunnuksen on luonut Alankomaiden Antillien yliopisto, joka sponsoroi ja hallinnoi sitä nykyäänkin. Vuonna 2010 oli rekisteröity 800 .an päätteistä Internet-osoitetta, joista osa oli osoitteita kuten www.google.com.an tai www.youtube.com.an.


title: Tero Välimäki

text: Tero Seppo Välimäki (s. 21. maaliskuuta 1982 Teuva) on suomalainen Rio de Janeiron kesäolympialaisiin 2016 kilpauransa päättävä painija, joka kilpaili sekä vapaapainissa että kreikkalais-roomalaisessa painissa. Hän edusti Ilmajoen Kisailijoita edustettuaan aiemmin Teuvan Rivakkaa. Painiharrastuksen 1992 aloittanutta Välimäkeä valmensi Seppo Yli-Hannuksela ja vuodesta 2008 Marko Yli-Hannuksela.


title: Tero Välimäki

text: Välimäki sijoittui kadettien MM-kilpailuissa yhdeksänneksi vapaapainin 42 kg:n sarjassa 1998. Aikuisten EM-kilpailuissa hän oli kreikkalais-roomalaisen painin 66 kg:n painoluokassa 23:s Tampereella 2008 ja 20:s Bakussa 2010.


title: Tero Välimäki

text: Välimäki voitti kreikkalais-roomalaisen painin Suomen mestaruuden 66 kg:n painoluokassa 2008 ja 2010 ja SM-pronssia 2006. Vapaapainissa hän voitti Suomen mestaruuden 58 kg:n sarjassa 2000, 66-kiloisissa 2002 ja 2003 sekä 74 kg:n sarjassa 2004. SM-hopeaa hän saavutti 74-kiloisissa 2005 sekä pronssia 54 kg:n painoluokassa 1999 ja 63-kiloisissa 2001.


title: .ao

text: .ao on internet maakodi, jota käytetään Angolassa. Sitä hallinnoi Aghonsio Neton yliopisto.


title: Kuun morsian

text: Kuun Morsian on Caprin toinen levy vuodelta 2001.


title: Kuun morsian

text: Kaikki kappaleet säveltänyt, sanoittanut ja sovittanut Kari Salli, ellei toisin mainittu.


title: Kelly Blatz

text: Kelly Steven Blatz (s. 16. kesäkuuta 1987) on yhdysvaltalainen laulaja ja näyttelijä. Hän näytteli ensimmäisissä elokuvissaan vuonna 2006 ja on näytellyt myös televisiosarjoissa. Kelly on näytellyt Disneyllä ohjelmassa nimeltään "Aaron Stone" ja elokuvassa "Skyrunners".


title: Missä kuljimme kerran

text: Missä kuljimme kerran () on suomenruotsalaisen kirjailijan Kjell Westön vuonna 2006 julkaistu romaani. Kirjan alkuperäiskieli on ruotsi, ja sen on suomentanut Katriina Savolainen. Helsingin kaupunginteatteri on tehnyt kirjasta samannimisen näytelmän.


title: Missä kuljimme kerran

text: Kirja oli ilmestyessään arvostelu- ja myyntimenestys. Westölle myönnettiin teoksesta Finlandia-palkinto vuonna 2006.


title: Missä kuljimme kerran

text: Kirjasta on tehty elokuva ja kuusiosainen televisiosarja, jotka on ohjannut Peter Lindholm. Elokuva sai ensi-iltansa 28. lokakuuta 2011. Televisiosarja esitettiin Yle FST5:llä talvella 2011–2012. TV1 esittää sarjan helmi–maaliskuussa 2013.


title: Missä kuljimme kerran

text: "Missä kuljimme kerran" sijoittuu vuosiin 1905–1938, ja sen tapahtumapaikkana on pääosin Helsinki. Kirja alkaa suurlakon jälkeisistä ajoista, ja se käsittelee osaltaan niin vuoden 1918 sisällissotaa, kuin myös iloista 1920-lukua ja jo tulevan sodan varjostamaa 1930-lukua.


title: Missä kuljimme kerran

text: Päähenkilöinä ovat rikkaiden perheiden lapset Lucie ja Cedi Lilliehjelm ja Eccu Widing sekä työläisperheen vesa Allu Kajander. Heidän vaiheidensa kautta kuvataan erityisesti sisällissotaa ja sen jättämiä pitkiä varjoja ja sodan vaikutusta sen eri osapuoliin. Westön Helsinki on kansainvälisten virtausten kaupunki, johon 1920-luvulla saapuvat jazz ja monet uudet keksinnöt; 1930-luvulla päähenkilöt tempautuvat mukaan poliittisiin käänteisiin, erityisesti Lapuan liikkeeseen. Samalla kirja kertoo myös eri yhteiskuntaluokkien elämästä ja jännitteistä niiden välillä


title: Missä kuljimme kerran

text: Romaani päättyy vuodenvaihteeseen 1939, mutta epilogiosuudessa kerrotaan lyhyesti päähenkilöiden vaiheista talvi- ja jatkosodan aikana.


title: SuunnitteluKortes

text: SuunnitteluKortes Oy oli suomalainen suunnittelutoimisto, joka tuli tunnetuksi muun muassa monien 1980- ja 1990-luvuilla rakennettujen vinoköysisiltojen pääsuunnittelijana.


title: SuunnitteluKortes

text: Ilmari Kortesluoma perusti nimeään kantavan suunnittelutoimiston vuonna 1963. Yrityksen osakekanta myytiin kansainväliselle konsulttiyritykselle WSP Groupille 2004. Oulun pääkonttorin lisäksi yhtiöllä oli toimistot Helsingissä ja Tampereella.


title: SuunnitteluKortes

text: Siltojen lisäksi SuunnitteluKortes teki muitakin rakennesuunnittelutöitä. Yhtiö sai vuoden 1998 betonirakennepalkinnon Helsingin Tennispalatsin saneeraushankkeesta.


title: Turtle Rock Studios

text: Turtle Rock Studios on Michael Boothin vuonna 2002 perustama pelitalo, jonka Valve Corporation hankki hallintaansa vuonna 2008. Turtle Rock Studios tunnetaan erityisesti sen Valvelle suorittamista projekteistaan "Counter-Strike"-pelisarjan parissa. Näihin lukeutuvat esimerkiksi "Counter-Striken" Xbox-versio, "" sekä useiden eri "" -kenttien luominen ja entisöinti.


title: Turtle Rock Studios

text: Marraskuussa 2006 Turtle Rock Studios ja Valve ilmoittivat työskentelevänsä yhteistyöpainotteisen ammuntapelin "Left 4 Deadin" parissa. Sen kehittämisessä käytettiin Source-pelimoottoria yhdessä Turtle Rock Studiosin luoman AI-tekniikan kanssa. Peli julkaistiin marraskuussa 2008.


title: Turtle Rock Studios

text: Turtle Rock Studios ilmoitti helmikuussa 2010 kehittävänsä taas uusia pelejä.


title: Eric Muirhead

text: Eric E. Muirhead (1917–1994) oli merkittävä yhdysvaltalainen patologian alan emeritusprofessori, joka toimi 1970- ja 1980-luvuilla memphisläisen Baptist Memorial Hospital -sairaalan patologian ylilääkärinä. Hän tuli maailmanlaajuisesti tunnetuksi todettuaan ja virallisesti julistettuaan Elvis Presleyn kuolleeksi 16. elokuuta 1977 kello 15.30.


title: Eric Muirhead

text: Eric Muirhead oli ansioitunut lääketieteen tutkija ja merkittävä patologian alan osaaja Tennesseessä. Hän toimi aikoinaan muun muassa Tennesseen yliopistossa patologian alan päällikkönä kouluttaen lukuisia tulevia patologeja. Hänet palkittiin juuri ennen kuolemaansa "Franz Volhard Award of the International Society of Hypertension" -palkinnolla pitkästä elämäntyöstään lääketieteen hyväksi.


title: Eric Muirhead

text: Muirhead osallistui Elvis Presleyn elvytysyrityksiin jopa lähes tunnin ajan sairaalassa. Tämän jälkeen Presleyn ruumiinavaus aloitettiin poikkeuksellisesti lähes heti kuolleeksi julistamisen jälkeen noin kello 17:00-19:00 välisenä aikana sairaalan tiloissa. Muirhead johti ruumiinavausta, jonka suorittivat Memphisin piirikunnan kuolinsyytutkijan ja tapauksen tutkinnanjohtajan Jerry Franciscon valvonnassa Muirhead, Presleyn henkilääkäri George Nichopoulos ja tohtori Noel Florredo.


title: Eric Muirhead

text: Francisco julkisti medialle Presleyn kuolinsyyksi sydämen rytmihäiriön välittömästi ruumiinavauksen jälkeen.


title: Miguel Ángel González Suárez

text: Miguel Ángel González Suárez eli Miguel Ángel (s. 24. joulukuuta 1947 Ourense, Espanja) on espanjalainen entinen jalkapallomaalivahti. Hänet tunnetaan urastaan Real Madridissa, jota hän edusti 18 kauden ajan.


title: Miguel Ángel González Suárez

text: Miguel Ángel aloitti urheilu-uransa käsipallomaalivahtina koulunsa joukkueessa, mitä kautta hän päätyi paikallisen jalkapalloseuran AD Couton joukkueeseen. 18-vuotiaan maalivahdin ura lähti nousuun, ja hän siirtyi pian Ourensen ja Castellónin kautta pääkaupungin suurseuraan Real Madridiin vuonna 1968. Real Madrid kiinnitti häneen huomionsa Ourensen pelatessa harjoitusottelun Santiago Bernabéulla.


title: Miguel Ángel González Suárez

text: Miguel Ángelin ohella Real Madridilla oli riveissään poikkeuksellisen paljon lahjakkaita maalivahteja. Hän kävi kilpailua peliajasta muun muassa Andrés Junqueran, Antonio Betancortin ja Mariano García Remónin kanssa ja pelasi ensimmäisinä vuosinaan vain muutamassa ottelussa per kausi. Suuren tilaisuutensa hän sai kesken kauden 1973–1974 Miguel Muñozin korvanneelta Luis Molownylta, joka valitsi hänet avauskokoonpanoon Espanjan cupin Copa del Reyn loppuottelussa. Real Madrid voitti Barcelonan maalein 4–0. Seuraavalla kaudella joukkueen valmentajaksi tuli Miljan Miljanić, joka teki Miguel Ángelista ykkösmaalivahdin, ja Real Madrid voitti sekä liigan että cupin. Liigamestaruuksia hän voitti urallaan kaikkiaan kahdeksan ja cupeja viisi. Kaudella 1975–1976 Miguel Ángel palkittiin Zamora-palkinnolla päästettyään liigassa vähiten maaleja suhteessa pelattuihin otteluihin.


title: Miguel Ángel González Suárez

text: Miguel Ángel piti ykkösmaalivahdin paikkansa tammikuuhun 1979 asti, jolloin loukkaantuminen pudotti hänet García Remónin ja Agustínin taakse useaksi vuodeksi. Hän palasi ykkösmaalivahdiksi jälleen kausiksi 1983–1985 ja pelasi muun muassa voittoisissa UEFA-cupin loppuotteluissa vuonna 1985. Hän päätti pelaajauransa kauteen 1985–1986.


title: Miguel Ángel González Suárez

text: Miguel Ángel pelasi 18 ottelua Espanjan maajoukkueessa vuosina 1975–1978. Debyyttinsä hän teki EM-karsintaottelussa Tanskaa vastaan 12. lokakuuta 1975. Hän oli Espanjan ykkösmaalivahti vuoden 1978 MM-kilpailuissa ja kuului joukkueeseen myös neljä vuotta myöhemmin, jolloin torjuntavastuun kantoi Luis Arconada. Espanja putosi molemmilla kerroilla alkulohkovaiheessa. Miguel Ángel on yhdeksänneksi eniten otteluita Espanjan maajoukkueessa pelannut maalivahti.


title: Miguel Ángel González Suárez

text: Pelaajauransa jälkeen Miguel Ángel on jatkanut Real Madridin palveluksessa eri tehtävissä. Hän on toiminut muun muassa seuran maalivahtivalmennuksen johtajana.


title: Luettelo televisiosarjan Lost näyttelijöistä

text:
Tämä on luettelo näyttelijöistä, jotka ovat esiintyneet yhdysvaltalaisessa draamasarjassa "Lost" (2004–2010).
Sarjassa esiintyi sen kuuden tuotantokauden aikana suuri joukko näyttelijöitä, joista 28:aa on kutsuttu päänäyttelijöiksi: Adewale Akinnuoye-Agbaje, Naveen Andrews, Nestor Carbonell, Henry Ian Cusick, Jeremy Davies, Emilie de Ravin, Michael Emerson, Jeff Fahey, Matthew Fox, Jorge Garcia, Maggie Grace, Josh Holloway, Malcolm David Kelley, Daniel Dae Kim, Yunjin Kim, Ken Leung, Evangeline Lilly, Rebecca Mader, Elizabeth Mitchell, Dominic Monaghan, Terry O’Quinn, Harold Perrineau, Zuleikha Robinson, Michelle Rodríguez, Kiele Sanchez, Rodrigo Santoro, Ian Somerhalder ja Cynthia Watros.! colspan="7" style="background-color:lightblue;" |


text:
! Leslie Arzt
! Cindy Chandler
! Neil Frogurt
! Aaron Littleton
! Edward Mars
! Bernard Nadler
! Rose Nadler
! Vincent! colspan="7" style="background-color:lightblue;" |


text:
! Richard Alpert
! Mikhail Bakunin
! Juliet Burke
! Dogen
! Tom
! Eloise Hawking
! Jacob
! Bea Klugh
! Lennon
! Benjamin Linus
! Karl Martin
! Danny Pickett
! Ryan Pryce
! Ethan Rom
! Alex Rousseau
! Goodwin Stanhope
! Charles Widmore! colspan="7" style="background-color:lightblue;" |


text:
! Naomi Dorrit
! Daniel Faraday
! Kapteeni Gault
! Martin Keamy
! Frank Lapidus
! Charlotte Lewis
! George Minkowski
! Omar
! Tohtori Ray
! Regina
! Miles Straume! colspan="7" style="background-color:lightblue;" |


text:
! Amy
! Lara Chang
! Pierre Chang
! Horace Goodspeed
! Roger Linus
! Phil
! Stuart Radzinsky! colspan="7" style="background-color:lightblue;" |


text:
! Bram
! Caesar
! Anthony Cooper
! Desmond Hume
! Ilana
! Musta-asuinen mies
! Danielle Rousseau
! Zoe! colspan="7" style="background-color:lightblue;" |


text:
! Matthew Abaddon
! Diane Janssen
! Nadia Jazeem
! Jae Lee
! Carole Littleton
! Randy Nations
! Helen Norwood
! Liam Pace
! Woo-Jung Paik
! Rouva Paik
! Cassidy Phillips
! Carmen Reyes
! David Reyes
! Christian Shephard
! Margo Shephard
! Sarah Shephard
! Penelope ”Penny” Widmore
! Yemi


title: Hartmut Schade

text: Hartmut Schade (s. 13. marraskuuta 1954 Radeberg, Saksan demokraattinen tasavalta) on saksalainen entinen jalkapalloilija ja jalkapallovalmentaja. Hän edusti koko pääsarjauransa ajan Dynamo Dresdeniä, jonka lisäksi hän pelasi 31 ottelua DDR:n maajoukkueessa. Schade voitti urallaan neljä maansa mestaruutta sekä olympiakultaa.


title: Hartmut Schade

text: Pelaajauransa jälkeen Schade on toiminut Dynamo Dresdenin päävalmentajana sekä TSV 1860 Münchenin kakkosjoukkueen valmentajana.


title: Hartmut Schade

text: Schade aloitti jalkapallon vuonna 1964 BSG Robotron Radebergissa, jossa hän pelasi ensimmäiset viisi kautta. Vuonna 1969 Schade siirtyi Dynamo Dresdenin juniorijoukkueisiin, joista hänet nostettiin edustusjoukkueeseen virallisesti heinäkuussa 1973. Jo tätä ennen Schade oli edustanut Dynamoa yhdessä ottelussa kaudella 1972–1973. Tällä kaudella Dynamo voitti kotimaassaan myös DDR-Oberligan mestaruuden. Heti ensimmäisessä Euroopan cupin ottelussa kaudella 1973–1974 Schade onnistui maalinteossa Juventusta vastaan. Kauden eurocup-ottelut päättyivät seuralta kuitenkin jo seuraavalla kierroksella tappioon Bayern Müncheniä vastaan.


title: Hartmut Schade

text: Seuraavina kausina seura ei onnistunut voittamaan Oberliga-mestaruutta, mutta kaudella 1975–1976 Dynamo palasi voittajaksi. Myös seuraavana vuonna Dynamo voitti Oberligan mestaruuden, jonka lisäksi seura voitti cup-mestaruuden. Viimeisen DDR:n mestaruuden Schade voitti vuonna 1978, jolloin seura oli lähellä tupla-mestaruutta. Cupin loppuottelussa Dynamo hävisi 1. FC Magdeburgille maalein 1–0. Kauden aikana Schade joutui olemaan vain yhdestä ottelusta sivussa.


title: Hartmut Schade

text: Vuoden 1978 jälkeen vain Berliner FC Dynamo onnistui voittamaan maan mestaruuksia. Neljä kertaa Schaden loppu-uran aikana Dynamo onnistui kuitenkin voittamaan hopeaa. Cup-otteluissa Dynamon menestys oli kuitenkin parempaa. Vuoden 1982 cup-finaalissa seura kohtasi BFC Dynamon. Jatkoajan jälkeen ottelu oli tilanteessa, mutta Dynamo Dresden voitti rangaistuspotkukilpailun. Schade pelasi myös koko ottelun. Hän pääsi viimeisen kerran cupin loppuotteluun kaksi vuotta myöhemmin, jolloin joukkue sai taas vastaansa BFC Dynamon. Tällöin ottelu päättyi Dresdenin 2–1-voittoon, mutta Schade tuli kentälle vasta 84. minuutilla. Kauden päätteeksi hän lopetti pääsarjauransa.


title: Hartmut Schade

text: Schade edusti maan juniorimaajoukkueita useissa ikäluokissa. Alle 18-vuotiaiden maajoukkueessa hän pelasi 26 ottelua ja teki 6 maalia. Alle 21-vuotiaiden joukkuetta Schade edusti kuusi kertaa ja teki yhden maalin. Vuonna 1973 hän johdatti maansa alle 18-vuotiaiden EM-kisojen loppuotteluun, jossa DDR hävisi Englannille. DDR:n maajoukkueessa Schade debytoi vuonna 1975 ottelussa Ranskaa vastaan. Hän pelasi joukkueessa kuusi olympiakarsinta ja olympiapeliä. Vuoden 1976 olympialaisissa Schade pelasi neljä ottelua. Kisojen ainoan maalinsa hän teki loppuottelussa Puolaa vastaan. Loppuottelu päättyi DDR:n 3–1-voittoon. Schade lopetti maajoukkueessa vuonna 1980 ottelussa Espanjaa vastaan. Kaiken kaikkiaan hän edusti maata 31 kertaa ja onnistui maalinteossa viisi kertaa.


title: Hartmut Schade

text: Schade aloitti valmentamisen heti uransa loputtua vuonna 1984. Aluksi hän toimi Dynamon juniorijoukkueiden valmentajana, mutta nousi vuonna 1990 apuvalmentajaksi yhden kauden ajaksi. Päävalmentajana toimi tuolloin Reinhard Häfner. Kaudeksi 1996–1997 Schade palasi Dresdenin apuvalmentajaksi Udo Schmuckin toimiessa päävalmentajana. Koska toiveet sarjanoususta Regionalligasta ylöspäin olivat mennyttä jo kahdeksan kierroksen jälkeen, jouduttiin Schmuck irtisanomaan ja Schade nousi päävalmentajaksi. Kausi päättyi seitsemänteen sijaan ja Schade aloitti joukkueen täydellisen nuorentamisen. Hän ei ehtinyt valmentaa seuraa kauden 1997–1998 loppuun asti, sillä Werner Voigt hankittiin päävalmentajaksi huhtikuussa 1998. Tämän jälkeen Schade siirtyi vuonna TSV 1860 Münchenin juniorijoukkueiden valmentaksi, joista hänet nostettiin yhden kauden jälkeen seuran kakkosjoukkueen päävalmentajaksi. Maaliskuussa 2001 Schade irtisanottiin valmentajan tehtävistä.Vuosina 1992–1996 Schade toimi kiinteistöyrityksen johtajana. Vuodesta 2002 lähtien hän on toiminut itsenäisenä pelaajakonsulttina eräälle pelaajanvälitysfirmalle. Schadella on kaksi lasta ja hän on naimisissa.


title: Number Ones (video)

text: Number Ones on Michael Jacksonin musiikkivideokokoelma, joka julkaistiin 18. marraskuuta 2003.


title: Kesän varjot

text: Kesän varjot () on suomenruotsalaisen kirjailija Bo Carpelanin 2005 julkaistu romaani. Kirjan alkuperäiskieli on ruotsi ja sen suomensi Oili Suominen.


title: Kesän varjot

text: Kirjan päähenkilö on Mattias Bergmark, joka palaa kesällä 1999 sukukartanoon Bergiin, jossa hän 8-vuotiaana vietti sotakesän 1944 pommituksia paossa. Kirjassa hän tapaa vanhoja ystäviä ja muistelee tuota tärkeää kesää.


title: Kesän varjot

text: Kirja oli ilmestyessään arvostelumenestys ja Carpelanille myönnettiin teoksesta Finlandia-palkinto vuonna 2005. Carpelanille Finlandia-palkinto oli toinen. Ensimmäisen palkintonsa hän voitti vuonna 1993 teoksellaan Alkutuuli.


title: Maajoukkue

text: Maajoukkue on tamperelainen, vuonna 1998 perustettu hip hop -yhtye. Yhtyeen jäsenet ovat Tiedemies, Spesialisti, Timsi, Idän Ihme ja Tupla-S. Yhtye on julkaissut toistaiseksi vain yhden albumin "Rakasta sitä tai vihaa".


title: Whatzupwitu

text: Whatzupwitu on Eddie Murphyn R&B kappale, jossa featuroi poptähti Michael Jackson. Se on kolmas kappale Murphyn kolmannella studioalbumilla Love's Alrightilla. Jackson päätti osallistua kappaleeseen ja sen musiikkivideoon, koska hän ajatteli, että tekstissä oli myönteinen viesti. Whatzupwitu on toinen musiikkivideo, jossa Murphy ja Jackson esiintyvät yhdessä. Ensimmäisen kerran he esiintyivät yhdessä Jacksonin musiikkivideolla Remember the Time vuonna 1992.


title: Rantasirkkuset

text: Rantasirkkuset ("Ammodramus") on sirkkulien heimoon kuuluva varpuslintusuku. Rantasirkkusten sukuun kuuluu BirdLifen mukaan 3 lajia.


title: Surmantuoja

text: Surmantuoja on Rytmihäiriön viides studioalbumi, joka julkaistiin 12. toukokuuta 2010 levymerkillä Sakara Records. Yhtyeen kitaristi Janne Perttilän mukaan albumi on musiikillisesti aiempia albumeita väkivaltaisempi ja kappaleiden sävellyksissä nojataan tietoisesti niihin vahvuuksiin, jotka toimivat parhaiten live-olosuhteissa. Albumin äänimaailma on myös aiempaan hardcore punk -tuotantoon nähden metallisempi. Albumin miksauksesta vastaa mm. Bloodbathin ja Opethin kanssa työskennellyt Dan Swanö.


title: Surmantuoja

text: Albumi ylsi Suomen virallisen listan sijalle 6.


title: Surmantuoja

text: Albumi sai hyvän vastaanoton. Desibelin Jarmo Panula antoi albumille neljä tähteä viidestä, ja sanoi albumin olevan edeltäjäänsä tummempi ja rosoisempi teos. Hän kehui sanoituksia, jotka veivät hyvässä valossa huomion ajoittain itse musiikiltakin. Soundin Eero Kettunen antoi albumille niin ikään neljä tähteä. Hän piti albumia tunnuksenomaisena mutta tuoreena Rytmihäiriönä. Rumban Saku Schildt antoi albumille kolme tähteä. Hän kehui yhtyettä sanoitusten ”saman vitsin” onnistuneesta ylläpitämisestä, ja vertasi sitä Eläkeläisiin. Imperiumin Marko Saarinen kehui soittajien tekniikkaa parantuneena, sekä Dan Swanön tuotantoa nappisuoritukseksi. Hänestä musiikki on kaikkinensa uudistunutta, ja myönsikin kaipaavansa aiempien albumeiden tapaista vahvempaa punk-ilmaisua.


title: Surmantuoja

text: Kaikki kappaleet säveltänyt ja sanoittanut Rytmihäiriö.Vierailijat


title: Kalle Kinos

text: Kalle Kinos (s. 26. kesäkuuta 1979 Tampere), tunnetaan myös taiteilijanimellään Idän Ihme, on tamperelainen rap-artisti. Hän on tullut tunnetuksi muun muassa Maajoukkue -nimisestä rap-yhtyeestä.


title: Kalle Kinos

text: Suomiräpin noustua suosioon 2000-luvun alussa, Idän Ihme suoritti useita vierailuja muiden tamperelaisten rap-artistien albumeilla. Idän Ihme tuli suuremman yleisön tietoisuuteen vuonna 2002 vierailustaan Seremoniamestarin singlellä "Chillaa meiä kanssa". Idän Ihme julkaisi vuonna 2003 "Liian kuumaa käsitellä" -nimisen albumin Supersankarin kanssa. Kyseinen levy sai hyvän vastaanoton alan piireissä. Tämän jälkeen hän alkoi työstämään tamperelaiskollektiivi Maajoukkueen kanssa albumia. Samaan aikaan hän suunnitteli myös ensimmäistä omaa sooloalbumia, joka kulki työnimellä "Nyt tarvitaan Ihmettä". Yhtye julkaisi kaksi mixtapea ennen varsinaista albumia. "Rakasta sitä tai vihaa" -niminen studioalbumi julkaistiin vuonna 2005. Albumi ei saanut odotuksista huolimatta suurta suosiota. Tämän jälkeen Idän Ihme omien sanojensa mukaan poti pienehköä masennusta, kunnes tuottaja Jazzy-O halusi Idän Ihmeen tekevän debyyttialbuminsa valmiiksi. Idän Ihme julkaisi ensimmäisen sooloalbuminsa "Tästä ei sitte kerrota kellekkään" 8. joulukuuta 2010. Idän Ihme ilmoitti Facebook-sivullaan 26. huhtikuuta 2012, että hän julkaisee jatkossa musiikkinsa Kalle Kinos -nimellä. Kinoksen toinen sooloalbumi julkaistaan vuonna 2014.


title: Kalle Kinos

text: Kinoksen tulevan toisen albumin ensimmäinen single "Sirkus jatkuu (Rico Tubbs Remix)" julkaistiin 13. helmikuuta 2014 musiikkivideon kera.


title: Kalle Kinos

text:
Kinos muodostaa rap-artisti SP:n kanssa Supreme Team -nimisen yhtyeen. Kokoonpanon debyyttialbumi oli tarkoitus julkaista vuonna 2014.
¹ EP:llä julkaistiin singlen toisena kappaleena ollut Rico Tubbs Remix -versio.


title: I’ll Remember April

text: ”I’ll Remember April” on amerikkalainen popkappale vuodelta 1941. Sen sävelsi Gene De Paul ja sanoittivat Don Raye ja Patricia Johnston. Ensimmäisen kerran kappaleen esitti Dick Foran elokuvassa "Murheenkryynit ratsain". Laulusta odotettiin isoa hittiä, mutta Rayelle tuotti vaikeuksia vakuuttaa elokuvan tuottajat, jotka olivat odottaneet säveltäjältä boogie woogie -kappaletta, ottamaan se mukaan elokuvaan. Kappaleen nimi kirjoitetaan joskus myös muodossa ”I Remember April”.


title: I’ll Remember April

text: Muun muassa Woody Herman, Martha Tilton, Bing Crosby ja Nat King Cole nauhoittivat laulun 1940-luvun alkupuolella, mutta epätavallisen melodian ja ajan populaarimusiikille epätyypillisen rakenteen vuoksi siitä ei tullut suurta hittiä. Kappale löydettiin kuitenkin uudelleen vuosikymmenen lopulla, kun bebop-pioneerit Bud Powell ja Charlie Parker äänittivät siitä omat versionsa. Kappale nousi pian jazzstandardin asemaan ja sen on äänittänyt suuri joukko jazzmuusikoita, mukaan lukien Chet Baker, Clifford Brown, George Shearing, Harry James, Lee Konitz, Sonny Rollins, Dinah Washington ja Carmen McRae.


title: I’ll Remember April

text: George Russell käytti kappaleen sointukulkua Bill Evansille kirjoittamassaan sävellyksessä "Concerto for Billy the Kid".


title: Talviparalympialaiset 2002

text: Talviparalympialaiset 2002 järjestettiin Salt Lake Cityssä Utahin osavaltiossa Yhdysvalloissa 7.–16. maaliskuuta 2002. Kisoihin osallistui 416 kilpailijaa 36 maasta.


title: Talviparalympialaiset 2002

text: Andorra, Chile, Kiina, Kroatia, Kreikka ja Unkari osallistuivat paralympialaisiin ensimmäistä kertaa. Kisoissa kilpailtiin kolmessa lajissa ja neljässä tyylissä: alppihiihdossa, kelkkajääkiekossa sekä pohjoismaisista hiihtotyyleistä maastohiidossa ja ampumahiihdossa.


title: Talviparalympialaiset 2002

text: Kisojen menestynein maa oli 43 mitallia haalinut Yhdysvallat. Yhteensä 836 eri median edustajaa raportoi paralympialaisista. Kisoja kävi seuraamassa 40 000 katsojaa. Kelkkajääkiekon finaalia seurasi 8 315 silmäparia, joka oli uusi katsojaennätys yhdelle lajille paralympialaisissa.


title: Helix

text: Helix voi tarkoittaa ainakin seuraavia asioita:


title: Backtracks

text:
Backtracks on australialaisen hard rock -yhtye AC/DC:n harvinaisuuksia käsittelevä albumi. Albumi sisältää studio- ja live-harvinaisuuksia, ja myös kolmannen DVD:n aikaisemmin julkaistuun Family Jewels -sarjaan.
Videot


title: Harjapöllö

text: Harjapöllö ("Jubula lettii") on pöllölaji. Se on "Jubula"-suvun ainoa laji.


title: Harjapöllö

text: Harjapöllön esiintymisaluetta ovat Kamerun, Keski-Afrikan tasavalta, Kongon tasavalta, Kongon demokraattinen tasavalta, Norsunluurannikko, Päiväntasaajan Guinea, Gabon, Ghana ja Liberia. Laji tunnetaan kovin huonosti, edes sen ääntä ei tunneta, ja siksi arviot sen määristä voivat olla liian pieniä. Sen arvellaan suosivan sademetsiä, joissa latvukset kasvavat umpeen. Sen elinalueet saattavat olla uhattuina metsänkaadon vuoksi.


title: Christian Johnen

text: Christian Johnen (17. heinäkuuta 1862 Düren – 1938) oli saksalainen tuomari ja pikakirjoitushistorioitsija.


title: Christian Johnen

text: Johnen opiskeli oikeustiedettä Bonnin, Heidelbergin ja Berliinin yliopistoissa, ja valmistui oikeustieteen tohtoriksi vuonna 1884. Hän työskenteli useilla eri paikkakunnilla eri oikeusasteissa. Vuodesta 1896 lähtien hän toimi tuomarina, aluksi Viersenissä, sittemmin Kölnissä ja Düsseldorfissa.


title: Christian Johnen

text: Johnen toimi aktiivisesti myös pikakirjoitusalalla. Hän kokeili Stolzen, Gabelsbergerin ja Faulmannin pikakirjoitusjärjestelmiä, mutta päätyi kehittämään Ferdinand Schreyn järjestelmää, ja järjestelmä tunnettiinkin myös nimellä Schrey–Johnen–Socin.


title: Christian Johnen

text: Johnen julkaisi vuonna 1911 ensimmäisen osan useampiosaikseksi suunnitellusta pikakirjoituksen historiaa käsittelevästä teossarjasta "Geschichte der Stenographie". Jatko-osien tekeminen kuitenkin kariutui ensimmäisen maailmansodan aiheuttamien hankaluuksien vuoksi. Sen sijaan Johnen julkaisi lyhyemmän teoksen koko pikakirjoitushistoriasta. Ruotsalainen pikakirjoitushistorioitsija Olof Werling Melin piti Johnenia kaikkien aikojen merkittävämpänä pikakirjoitushistorioitsijana.


title: Talviparalympialaiset 2010

text: Talviparalympialaiset 2010 järjestettiin Vancouverissä Kanadassa 12.–21. maaliskuuta 2010. Kisoihin osallistui 506 urheilijaa 44 maasta. Talviparalympialaisiin osallistui nyt ensimmäistä kertaa urheilijoita Argentiinasta, Bosnia-Herzegovinasta, Romaniasta ja Serbiasta. Kisoissa kisailtiin aikaisempien lajien lisäksi Superalppiyhdistetyssä.


title: Talviparalympialaiset 2010

text: Kisoissa rikottiin ennätys niin myytyjen lippujen kuin kisoista raportoivien toimittajien osalta. Katsojia kisoja kävi seuraamassa 230 000 silmäparia.


title: Joey Tempest (albumi)

text: Joey Tempest on Joey Tempestin tekemä albumi. Se on ilmestynyt vuonna 2002 ja siinä on 12 kappaletta, joiden yhteiskesto on 51 minuuttia ja 4 sekuntia.


title: Shen Bao

text: Shen Bao, aiemmin translitteroitu muotoon Shun Pao tai Shen-pao (申報, pinyin Shēn Bào), on kiinalainen sanomalehti, jota on julkaistu 30. huhtikuuta 1872 lähtien Shanghaissa. Se tunnetaan kansainvälisesti myös englanninkielisellä nimellään Shanghai News. Lehden nimi on lyhenne sanoista "Shenjiang Xinbao", missä "Shenjiang" on lyhenne Huangpu-joen vanhasta nimestä Chunsheng jiang.


title: Shen Bao

text: Lehden perusti vuonna 1872 brittiläinen liikemies Ernest Major (1841–1908). Se on yksi varhaisimmista moderneista sanomalehdistä Kiinassa. Kun Major palasi Englantiin vuonna 1889, lehti uudistettiin nimellä Major Company Limited.


title: Kuubanpöllönen

text: Kuubanpöllönen ( Margarobyas lawrencii aikaisemmin "Gymnoglaux lawrencii") on pöllölaji, jonka esiintymisaluetta on Kuuba. Se on sukunsa "Gymnoglaux" ainoa laji.


title: Kuubanpöllönen

text: Kuubanpöllösen luontaista elinalueita ovat Kuuban subtrooppiset tai trooppiset kosteat ja kuivat metsät ja entiset metsät ja pensastot sekä viljelmät. Se elää metsien latvuksissa, missä se saalistaa. Lajin populaatio arvioidaan vakaaksi, vaikka sen suuruutta ei tiedetäkään. Kuubanpöllönen on kooltaan noin 22 cm. Se painaa keskimäärin 95,2 g.


title: Kuubanpöllönen

text: Kuubanpöllösellä on kaksi alalajia.


title: Tennant McVea

text: Tennant McVea (s. 20. tammikuuta 1988 Belfast) on pohjoisirlantilainen jalkapalloilija, pelipaikaltaan puolustaja. Kaudella 2010 hän edustaa Suomen pääsarjassa pelaavaa FC Lahden joukkuetta.


title: Tennant McVea

text: 190 senttimetrin pituinen McVea on edustanut kotimaassaan Ardsia. Vuosina 2006–2009 hän pelasi Yhdysvalloissa marylandilaisen Loyolan katolilaisen yliopiston joukkueessa Loyola Greyhoundsissa. Hän on edustanut Pohjois-Irlantia eri ikäluokkamaajoukkueissa. Nuorempana hän on pelannut myös rugbya.


title: Břetislav Novotný

text: Břetislav Novotný () oli autonsuunnittelija.


title: Břetislav Novotný

text:
Opiskeltuaan Belgiassa lentokonetekniikkaa Novotný palasi ensimmäisen maailmansodan jälkeen juuri itsenäistyneeseen Tšekkoslovakiaan ja aloitti uransa autonsuunnittelijana pienessä autotallissa Brno-Líšeňissä. Tämän jälkeen hän työskenteli prahalaisessa suunnittelutoimistossa, jossa vuonna 1922 valmistui ensimmäinen hänen suunnittelemansa ajoneuvon prototyyppi "Novo". Vuonna 1923 tätä seurasi "Omega"-niminen pikkuauto.
Vuonna 1924 Novotný suunnitteli Zbrojovka Brnolle yksisylinterisen "Disk"-nimisen auton, joka oli Euroopan ensimmäinen kaksitahtimoottorilla varustettu auto. Autoja valmistui kaikkiaan 80 kappaletta. Novotný lähti Zbrojovka Brnolta 1925 ja perusti Libeňiin Prahan liepeille Enka-nimisen yrityksen, joka siirtyi myöhemmin lentokonevalmistaja Aeron haltuun. Yritys valmisti Aero Enka 500 -pikkuautoja.


title: Břetislav Novotný

text: Toisen maailmansodan päätyttyä Novotný työskenteli Prahassa Ajoneuvotekniikan tutkimusinstituutissa.


title: Väärien käsitysten sanakirja

text: Väärien käsitysten sanakirja () on Tom Burnamin kirjoittama tietokirja vuodelta 1975. Teoksessa oikaistaan yleisiä harhakäsityksiä, sellaisia kuin esimerkiksi väite, jonka mukaan salama ei lyö kahta kertaa samaan paikkaan; uskomus, jonka mukaan humalan lähtemistä voi nopeuttaa kahvilla; kertomus, jonka mukaan Charles Lindbergh oli ensimmäinen, joka lensi pysähtymättä Atlantin valtameren yli ja väite, jonka mukaan armeija on sitä tehokkaampi, mitä kovemmassa kurissa se on koulutettu. Lisäksi kirjassa mainitaan useita lentäviä lauseita, joita tunnettujen historian henkilöiden yleisesti väitetään sanoneen, mutta joita he todennäköisesti eivät ole sanoneet; sellaisia ovat esimerkiksi Galilein "Se pyörii sittenkin", Ludvig XIV:n "Valtio olen minä" ja Marie Antoinetten "Miksi ei heille anneta leivoksia?"


title: Väärien käsitysten sanakirja

text: Teoksen suomensi Kalevi Haikara vuonna 1977. Haikara lisäsi kirjaan muutaman Suomea koskevan väitteen – esimerkiksi uskomuksen, jonka mukaan Suomi on pieni maa, ja käsityksen, jonka mukaan maanjäristyksiä ei esiinny Suomessa. Kirjan suomennos kuuluu sarjaan Otavan pienet tietosanakirjat. Kirjastot luokittelevat sen yleensä luokkaan 0.


title: Väärien käsitysten sanakirja

text: Väärien käsitysten sanakirjalla on jatko-osa "More of misinformation", mutta sitä ei ole suomennettu.


title: Scarlett O’Hara

text: Scarlett O’Hara (koko nimi Katie Scarlett O’Hara Hamilton Kennedy Butler) on kuvitteellinen henkilö Margaret Mitchellin vuonna 1936 julkaistussa kirjassa "Tuulen viemää". Hahmo tunnetaan myös romaanista tehdystä samannimisestä elokuvasta. Scarlett O’Hara on myös päähenkilönä Alexandra Ripleyn "Tuulen viemälle" kirjoittamassa jatko-osassa "Scarlett" (1991) ja tämän pohjalta tehdyssä samannimisessä vuoden 1994 minisarjassa. Alun perin Mitchell kirjoitti kirjansa päähenkilön nimeksi Pansy, mutta päätti kustantajan kehotuksesta vaihtaa nimen viime hetkellä Scarlettiksi.


title: Scarlett O’Hara

text: Scarlett O’Haraa ei kuvailla perinteisellä tavalla kauniiksi, mutta häntä pidetään hyvin viehättävänä ja naisellisena, mistä johtuu hänen suosionsa miesten keskuudessa. Scarlett on perinyt sievät kasvonsa ranskalaissyntyiseltä äidiltään, Elleniltä, mutta luonteeltaan hän muistuttaa enemmän Irlannista kotoisin olevaa isäänsä, Geraldia. Häneltä Scarlett on perinyt helposti kuohahtavan luontonsa, itsekkyytensä, oveluutensa ja vahvan tahtonsa. Äitiään, joka on hyvin kasvatettu lady, Scarlett ihailee ja pyrkiikin hänen kaltaisekseen. Usein äidin opit kuitenkin unohtuvat Scarlettin huomatessa, kuinka vähän iloa epäitsekkäät ihmiset elämässään saavat kokea.


title: Scarlett O’Hara

text: Scarlett kuuluu varakkaaseen säätyläisperheeseen, joka asuu Georgian Claytonin piirikunnassa. Perheen toimeentulo perustuu plantaasilla tuotettavaan puuvillan viljelyyn. Plantaasilla, jonka hänen isänsä on nimennyt Taraksi, Scarlett viettää nuoruusvuotensa. Huhtikuussa 1861 Scarlett on 16-vuotias ja perheen kolmesta tyttärestä vanhin. Hänellä on kaksi sisarusta, vuoden Scarlettia nuorempi Susan Elinor, jota kutsutaan Suelleniksi ja Caroline Irene, jota puolestaan kutsutaan Carreeniksi. Suellen on laiska, valittava ja itsekäs, Carreen puolestaan hiljainen, uneksuva ja kiltti. Heidän lisäkseen Ellen on synnyttänyt kolme pikkupoikaa, joiden kunkin nimi oli Gerald Jr. ja jotka kuolivat jo ennen kuin oppivat kävelemään.


title: Scarlett O’Hara

text: Scarlettin isältä perittyä suoraa käytöstä pyrkivät muokkaamaan niin hänen äitinsä kuin hänen musta Mammy-hoitajansakin. 16-vuotiaana Scarlett vaikuttaa ulkoisesti herttaiselta, viehättävältä ja ajattelemattomalta, mutta todellisuudessa hän on itsekäs ja turhamainen. Hän osaa temput, joilla saa miehet ihastumaan ja joita hän hyvin tuloksekkaasti käyttääkin. Miesten lisäksi todellisen luontonsa hän yrittää kätkeä äidiltään ja Mammyltä.


title: Scarlett O’Hara

text: Lähes jokainen piirikunnan ja lähiseudun nuori mies on rakastanut hurmaavaan Scarlettiin. Scarlett pitää hauskaa heidän kanssaan, mutta todellisuudessa hän uskoo olevansa rakastunut toisen rikkaan puuvillaplantaasin omistajan poikaan, Ashley Wilkesiin. Ashley ei tavoittele Scarlettin suosiota yhtä hanakasti kuten muut pojat. Hän rauhallinen ja mietteliäs ja Scarlettin mielestä hiukan kummallinen. Ashley ja Scarlett eroavat toisistaan mitä suuremmissa määrin. Ashley nauttii lukemisesta, musiikista ja maalaamisesta, joita Scarlett ei ollenkaan ymmärrä. Usein Ashleyn kanssa puhuessaan Scarletista tuntuu siltä, kuin he puhuisivat eri kieltä. Scarlett on suoraviivainen, siinä missä Ashley on monimutkaisempi.


title: Scarlett O’Hara

text: Kun Scarlett kuulee, että hänen rakastamansa Ashley aikoo kihloihin atlantalaisen serkkunsa Melanie Hamiltonin kanssa, Scarlett järkyttyy. Melanie on hänen silmissään mitäänsanomaton, hiljainen ja kiltti kakara, ihan erilainen kuin hän itse. Todellisuudessa Melanie on epäitsekäs, uskollinen ja rohkea. Samana iltana, jolloin Ashleyn ja Melanien kihlaus on kerrottu julkistettavan, Scarlett tunnustaa Ashleylle rakkautensa. Ashley myöntää rakastavansa häntä, mutta sanoo menevänsä silti naimisiin Melanien kanssa. Hän yrittää selittää Scarletille, kuinka erilaisia he ovat. Scarlett ei ymmärrä häntä ja lopulta turhautuneena lyö Ashleytä suutuksissaan kasvoille. Kostaakseen Ashleylle Scarlett nai Charles Hamiltonin, Melanien veljen. Tämän jälkeen alkaa sisällissota, jonne lähtevät kaikki piirikunnan pojat, myös Ashley. Myös Charles lähtee sotaan, mutta kuolee jo parin kuukauden päästä, jolloin Scarlettista tulee leski. Scarlett synnyttää Charlesin pojan, Wade Hamptonin. Kaikkeen ikävystyneenä Scarlett päätyy lopulta asumaan lapsensa kanssa Charlesin omaisten luo Atlantaan, Melanien ja Pittypat-tädin luokse. Vaikka Scarlett inhoaakin Melanieta, vähittellen, Scarlettin itsekään sitä huomaamatta, hän alkaa vähitellen tarinan kuluessa arvostaa ja rakastaa Melanieta, mutta huomaa sen tietoisesti vasta, kun on liian myöhäistä.


title: Scarlett O’Hara

text: Elämä Atlantassa tarjoaa Scarletille paljon uusia mahdollisuuksia ja hän tutustuu paremmin seurapiirien syrjimään Rhett Butleriin. Rhettin vaikutuksesta Scarlett poikkeaa yhä useammin yhteiskunnan asettamilta poluilta ja äitinsä opetuksista. Viimeisenä oljenkortena hän luopuu mustasta surupuvusta, josta alkaa hänen hauska, helppo elämänsä Atlantassa ja sen juhlissa. Hauskuus loppuu aikanaan ja lopulta elämä pakottaa Scarlettin tekemään lujasti töitä pysyäkseen hengissä. Palatessaan Atlantasta Taraan Scarlett saa nimittäin kokea, miltä tuntuu nähdä nälkää ja kylmää ja puutetta. Scarlettin tehdessä lujasti töitä, hän alkaa vähitellen muuttua kylmäksi ja häikäilemättömäksi naiseksi. Hän jättää lopullisesti nuoruusvuotensa taakse ja hänestä tulee nainen.


title: Scarlett O’Hara

text: Koko sodan Scarlett jaksaa vain sen voimalla, että ajattelee Ashleyä ja tietää tämän rakastavan häntä. Melaniella ei ole aavistustakaan tästä. Scarlettin loppumaton taistelu köyhyyttä vastaan kävi suoraan ihmisten sydämiin kirjan ilmestymisvuonna 1936. Ihmiset olivat juuri käyneet läpi samankaltaisen taistelun, jonka syynä on suuri lama.


title: Scarlett O’Hara

text: Yhtenä kirjallisuuden ja elokuvan historian määrätietoisimmista naissankareista Scarlett O'Hara haastaa toistuvasti oman aikansa naisille määrätyn roolin. Tuloksena hänestä tulee hyvin inhottu Atlantan ihmisten silmissä. Ainoa joka häntä puolustaa, on uskollinen Melanie, mutta valitettavasti Scarlett ei koskaan pääse perille omista tunteistaan, ei niin Melanieta tai Ashleytä tai Rhett Butleria kohtaan.


title: Scarlett O’Hara

text: Sekä "Tuulen viemää" -kirjaa että -elokuvaa pidetään yleisesti Scarlett O’Haran ja Rhett Butlerin rakkaustarinana. Tämä on hieman virheellinen käsitys, sillä vaikka heidän tarinansa kulkeekin kaiken muun taustalla, keskittyy kirja kertomaan hyvin suurelta osin Yhdysvaltain sisällissodan vaikutuksista siviileihin ja Scarlettin kamppailusta puutteen keskellä.


title: Scarlett O’Hara

text: Scarlett tapaa Rhettin ensimmäisen kerran kuusitoistavuotiaana, samassa tilaisuudessa, jossa Melanien ja Ashleyn kihlaus julkistetaan. Rhett on hieman vanhempi, lihaksikas, mustatukkainen ja mustaviiksinen mies, jota ei suvaita seurapiireissä. Tämä sattuu vahingossa todistamaan varsin epämiellyttävän ja raivokkaan kohtaamisen Scarlettin ja Ashleyn välillä, mikä saa Scarlettin suunniltaan.


title: Scarlett O’Hara

text: Seuraavan kerran kun he tapaavat, Scarlett on jäänyt jo ensimmäisen kerran leskeksi, ja asuu Atlantassa Melanien kanssa. Noihin aikoihin hänen elämänsä on mitä surkeinta ja ikävystyttävintä, suurimmaksi osaksi leskiä rajoittavien sääntöjen vuoksi. Rhett Butlerin astuessa kuviohin Scarlettin elämä alkaa muuttumaan kuitenkin taas parempaan suuntaan. Rhett auttaa häntä pääsemään pois lesken roolistaan, mikä paheksuttaa ihmisiä hyvin paljon. Rhettistä ja Scarlettista tulee ystäviä, vaikka heidän välillään onkin jonkinlainen viha-rakkaussuhde. Välillä Scarlett ajattelee, että Rhett saattaisi todella rakastaa häntä joidenkin tämä tekojen vuoksi, mutta sitten Rhett ottaa taas esiin ikuisen kilpensä; sarkasmin ja terävät sanat, ja Scarlettin luulot haihtuvat.


title: Scarlett O’Hara

text: Kun Scarlettin toinen aviomies, Frank Kennedy, on kuollut, Rhett pyytää Scarlettia vaimokseen, vaikka vakuuttaakin ettei rakasta tätä. Lopulta Scarlett suostuu ja huomaa avioliiton Rhettin kanssa olevan hyvin hauskaa. Koko ajan hän kuitenkin rakastaa edelleen Ashleyä ja on varma siitä, ettei Rhettkään rakasta häntä, kuten ei hänkään tätä.


title: Scarlett O’Hara

text: Vuonna 1939 ensi-iltansa saanut "Tuulen viemää" -elokuva nousi heti suureen suosioon, ja on yhä nykypäivänä usein pidetty yhtenä maailman parhaista elokuvista. Rhettin rooliin valittiin yksimielisellä päätöksellä Clark Gable, mutta sopivan Scarlettin löytäminen ei ollut yhtä yksinkertaista. Ehdolla oli monia ajan suosituimpia näyttelijättäriä, kuten Bette Davis, Katharine Hepburn ja Clara Bow. Maailman parhaaksi naisnäyttelijäksi valittu Katharine Hepburn oli jopa sanonut elokuvan ohjaajalle David O. Selznickille ”Minä olen Scarlett! Rooli on käytännössä kirjoitettu minulle!” Tähän Selznick oli vastannut suorasti ”En pysty kuvittelemaan Rhett Butleria jahtaamassa sinua kymmentä vuott.” Lopulta rooliin valittiinkin nuori englantilainen näyttelijä Vivien Leigh, joka oli lähes tuntematon Yhdysvalloissa. Aluksi yleisö protestoi roolin olevan liian amerikkalainen englantilaiselle, mutta lopulta Leigh voitti roolistaan Oscar-palkinnon.


title: Scarlett O’Hara

text: Muun muassa seuraavat näyttelijät olivat ehdolla Scarlett O’Haran rooliin:


title: Trimipramiini

text: Trimipramiini on imipramiiniista johdettu trisyklinen masennuslääke. Lääkettä on käytetty pääosin erilaisten masennustilojen hoidossa. Lääkettä on valmistanut Sanofi-Aventis tuotenimellä "Surmontil". Jämsénin teoksen mukaan trimipramiini sisältää levomepromatsiinin rakenneosia.


title: Trimipramiini

text: Trimipramiinilla on huomattava anksiolyyttis-sedatiivinen vaikutus ja sitä käytetään nykyään myös vaikeiden kiputilojen lievittämiseen. Sillä on huomattavia antikolinergisia vaikutuksia, siksi sitä on käytetty lasten yökastelun, "enureesi"n hoidossa. Trimipramiinia voidaan käyttää nykyisten hoitosuositusten pohjalta myös lääkityksenä unettomuuteen.


title: Trimipramiini

text: Trimipramiinin yleisimpiä sivuvaikutuksia on väsymys, mikä yleensä painottuu hoidon alkuvaiheisiin. Lisäksi trimipramiinin käyttö voi aiheuttaa myös muita sivuvaikutuksia kuten huimausta, hypotensiota, takykardista sykettä, ummetusta, syljenerityksen vähenemistä ja neurologisia haittoja kuten ekstrapyramidaalisia oireita.


title: Trimipramiini

text: Raskauden taikka imetyksen aikana ei trimipramiinia saa käyttää. Yliannostus vaatii yleensä lääkärin hoitoa ja mahdollisesti voi ilmetä tarvetta tarkkailujaksoon polikliinisellä hoito-osastolla mahdollisten esiintyvien vakavien oireiden johdosta. Trimipramiinin yliannostus saattaa vaikuttaa heikentävästi verenpaineeseen, sydämen toimintaan sekä tajunnan tasoon.


title: Trimipramiini

text: Trimipramiinin puoliintumisaika on keskimäärin 24 tuntia vaihteluvälin ollessa 7–30 tuntia.


title: Trimipramiini

text: Trimipramiini on niin kutsuttu, "TCA"-ryhmään "(trisyklinen masennuslääke)" kuuluva lääkeaine, sillä on antikolinergisia haittavaikutuksia. Trimipramiinia ei saa käyttää samanaikaisesti jonkin MAO:n inhibiittorin eli estäjän kanssa. Tästä voisi seurata hengenvaarallinen tila, joka on nimeltään serotoniinioireyhtymä. Lääkkeestä toiseen siirryttäessä (TCA -> MAOI/MAOI -> TCA) tulee noudattaa kahden viikon (10–14 vrk) mittaista varoaikaa.


title: Nagoya kei

text: Nagoya kei on visual keistä muodostunut japanilainen musiikkityyli. Tyylin juuret ovat Nagoyan nykyaikaisessa rockmusiikissa. Tyyliä pidetään usein tummempana ja synkempänä kuin perinteistä visual keitä. Nagoya kei on saanut visual keitä enemmän vaikutteita länsimaisista punk- ja rockyhtyeistä. Nagoya kei -yhtyeet eivät suuresti panosta asujen näyttävyyteen ja meikkaamiseen, vaan kiinnittävät huomiota itse musiikkiin ja sävellysten monimuotoisuuteen.


title: Bangin lause

text:
Geometriassa Bangin lause on tetraedriin liittyvä tulos. Sen mukaan tetraedrin kaikkien sivutahkojen piiri on samat, jos ja vain jos kyseiset tahkot ovat yhteneviä. Hengeltään samanlainen tulos sanoo, että jos tahkojen pinta-alat ovat samat, niin tahkot ovat yhteneviä.
David Wells, Curious and interesting geometry


title: Mariaanienrastaskerttunen

text: Mariaanienrastaskerttunen ("Acrocephalus luscinius") on sukupuuttoon kuollut kerttuslaji, joka eli kotoperäisesti Mariaaneille. Sitä tavattiin Alamaganin ja Saipanin saarilla (nimialalaji "luscinius") sekä Aguijanilla (alalaji "nijoi"). Jean René Constant Quoy ja Joseph Paul Gaimard kuvailivat lajin holotyypin Guamilta 1830.


title: Mariaanienrastaskerttunen

text: Naurulla ja Karoliineilla elävät kerttuset "Acrocephalus syrinx" "karoliinienkerttunen" ja "Acrocephalus rehsei" "naurunkerttunen" voidaan luokitella osaksi mariaanienrastaskerttusta tämän alalajeina, mutta nämä eroavat mariaanienrastaskerttusesta kokonsa, nokan muodon ja laulun perusteella, joten monet (esim. Birdlife International) luokittelevat ne omiksi lajeikseen.


title: Mariaanienrastaskerttunen

text:
Mariaanienrastaskerttusesta tunnettiinn neljä alalajia:
Myös nämä alalajit voidaan lukea omiksi lajeikseen, mutta useimmiten näin ei tehdä.


title: Mariaanienrastaskerttunen

text: Mariaanienrastaskerttunen oli suuri kerttunen, jolla oli kaikista sukunsa edustajista pisin nokka. Pituus 18-19 cm, paino 27-38 g. Päältä tasaisen oliivinruskea alta keltaisenvalkoinen. Nokka jopa 3 cm pitkä ja päästä alaspäin käyristynyt. Sukupuolet samannäköiset. Mariaanienrastaskerttusen levinneisyysalueen saarilla ei elä muita kerttuja, joten laji oli melko helppo tunnistaa. Muistutti paljon läheisimpiä sukulaislajejaan Karoliineilla ja Naurulla, mutta on näitä suurempi ja pidempinokkainen.


title: Mariaanienrastaskerttunen

text: Laulu oli hidasrytminen, melodinen ja kovaääninen sisältäen huilumaisia ja karkeita osia. Säkeistö kesti noin 4 sekuntia, jota seurasi 6-10 sekunnin tauko ennen uutta säettä. Lauloi usein öisin. Englanninkielinen nimi tarkoittaa "satakielikerttusta", ja kuvailee laulun sointia. Laulava lintu nosti usein päälaen höyheniään töyhdöksi. Kutsuääni oli luja "'tshak"'.


title: Mariaanienrastaskerttunen

text: Elinympäristö vaihteli saarelta toiselle, mutta pääsääntöisesti suosi tiheikköjä ja kosteikkoja. Esimerkiksi "yamashinae" oli ilmeisesti täysin rajoittunut Paganin kahden lammen rantatiheikköihin. Toisaalta Aguijanilla ei ole kosteikkoja ja mariaanienrastaskerttuset siellä pesivät pensaissa tai latvustoissa, jotka olivat tarpeeksi tiheitä. Saipanilla laji oli hyvin sopeutunut elämään myös ei-kotoperäisissä kasvustoissa, kuten lyijypuumetsissä.


title: Mariaanienrastaskerttunen

text: Mariaanienrastaskerttunen söi kaikenlaisia pikkueläimiä, jotka olivat sopivan kokoisia sille. Näitä olivat etenkin hyönteiset, mutta myös etanat, hämähäkit ja pienet liskot.


title: Mariaanienrastaskerttunen

text: Ylläpiti ja puolusti reviirejä pesintäaikaan, mutta oli sen ulkopuolella hyvin piilotteleva, eikä sen liikkeistä ollut juuri tietoa. Pesintöjä oli pääasiassa tammi-maaliskuussa ja heinä-syyskuussa. Muni 2-4 munaa pesään, joka oli yleensä puussa yli 2 m maanpinnan yläpuolella.


title: Mariaanienrastaskerttunen

text: Kerttusilla on ollut poikkeuksellinen kyky levitä Tyynenmeren alueen saarille ja muodostaa niille pysyviä populaatioita. Kaikilla Tyynenmeren merkittävimmistä saariryhmistä on joko "Agrocephalus"- tai "Cettia"-suvun kerttusia. Mariaaneilla on ollut ihmisiä jo 4000 vuotta. Näiden vuosituhansien aikana saarilla vielä paljon pidempään olleet eläimet ovat joutuneet sopeutumaan moniin ympäristönmuutoksiin. Luultavasti mariaanienrastaskerttunen on hävinnyt Tinianilta (ja ehkä myös Rotalta) paljon ennen modernin tieteen saapumista saarille.


title: Mariaanienrastaskerttunen

text: "Astrolabii"-alalaji on arvoituksellinen, koska on herännyt epäilys siitä, mistä se voisi olla peräisin. Dumont D'Urvillen retkikunta keräsi kaksi lintua toisella Antarktisella purjehduksellaan vuosina 1838-1839. Molemmat ovat Pariisissa Ranskan kansallisessa luonnonhistoriallisessa museossa (Muséum national d'histoire naturelle). Linnut muistuttavat toisiaan niin paljon, että ne varmasti kuuluvat samaan lajiin. Toinen on merkitty olevan peräisin Mangarevalta Gambiersaarilta ja toinen Nuku Hivalta Marquesassaarilta. Nuku Hivalla tavataan toisen näköistä kerttusta eli polynesiankerttusta, eikä yhdelläkään Tyynenmeren saarista tavata kahta kerttuslajia. Mangarevalta ei tunneta lainkaan kerttusia. Tämä yhdistettynä siihen, että saarten välimatka on 1700km ja välillä on saaria, joilta tämän näköisiä kerttusia ei ole löytynyt, viittaa siihen, että linnut on kerätty jostain muualta kuin niiden arkistomerkintä sanoo. Ulkonäöltään nämä kaksi yksilöä muistuttavat Mikronesian kerttusia. Dumont D'Urvillen laiva pysähtyi Mikronesiassa seuraavilla saarilla: Losap, Truk, Guam, Yap ja Peleliu. Näistä ainakin Trukilla ja Guamilla on kerttusia, jotka eroavat museonäytteistä. Todennäköisimmäksi kotisaareksi "astrolabiille" on ehdotettu Yapia, joka on riittävän lähellä, tarjoaa riittävän määrän sopivaa habitaattia ja jossa seuraava tieteellinen retkikunta kävi vasta noin 1879 (Friedrich Hermann Otto Finsch, joka oli joitakin vuosia aiemmin tehnyt tutkimusmatkan Lappiin).


title: Mariaanienrastaskerttunen

text: Guamin mariaanienrastaskerttuset katosivat 1960-luvulla. Syitä ei täysin ymmärretä, mutta tärkeimpinä pidetään kosteikkojen vähenemistä ja tarhakäärmeisiin kuuluvan "Boiga irregularis" -käärmeen kulkeutumista saarelle. Käärme lisääntyi Guamilla ennennäkemättömän runsaaksi, hävitti jopa 12 lintulajia saarelta ja aiheutti lukemattoman määrän muuta harmia. Guamille on kulkeutunut myös lukuisia muita vieraslajeja.


title: Mariaanienrastaskerttunen

text: Paganilla mariaanienrastaskerttusta tavattiin vain hyvin rajoitetulla alueella makeavetisten vesistöjen liepeillä. Nämä kosteikkoalueet hävitettiin joko kokonaan tai lähes täysin. Vuonna 1981 alkanut tulivuorenpurkausten sarja johti koko asujaimiston evakuointiin. Periaatteessa tämä voisi johtaa luonnon toipumiseen, mutta toisaalta purkaukset ovat myös hävittäneet saaren luontoa. Kerttusia ei ole havaittu saarella evakuoinnin jälkeen eikä tämän alalajin uskota enää olevan elossa. Muutama asukas on hallinnon kieltoja uhmaten palannut saarelle ja muidenkin paluuta suunnitellaan.


title: Mariaanienrastaskerttunen

text: Aguijan on 7 km² kokoinen pikkusaari Tinianin kupeessa. Paikalliset kutsuvat sitä "vuohisaareksi", koska sillä elää runsas villiintyneiden vuohien populaatio. Vuohet ovat muuttaneet saaren luontoa rajulla tavalla, ja kerttusten pesät olivatkin usein puiden latvustoissa, koska aluskasvillisuus oli kokonaan hävitetty. 1989 saarella aloitettiin vuohien hävitys, mutta projekti jäi kesken ja vuohien määrä palasi ennalleen. 2000-luvulla saarelle on tehty kolme etsintäretkikuntaa, mutta mariaanienrastaskerttusia ei ole löytynyt. Saarella ei ilmeisesti ikinä ollutkaan optimaalista elinympäristöä eli kosteikkoja, ja vuohet huononsivat ympäristöä entisestään, kunnes populaatio hävisi.


title: Mariaanienrastaskerttunen

text: Myös Alamagan on kärsinyt tulivuorenpurkauksista. Kun vielä 2009 taifuuni Choi-Wan kulki suoraan saaren yli, kaikki sen asukkaat evakuoitiin. Choi-Wan kaatoi lähes kaikki saaren puut, mutta myrskyn vaikutukset mariaanienrastaskerttuspopulaatiolle olivat ilmeisesti melko vähäiset. Vuonna 2000 kerttusia arvioitiin olevan saarella noin 1000 yksilöä ja vuonna 2010 arvio oli saman suuruinen. Alamaganin populaatio näyttäisi olevan siis melko vakaa. Kerttuset pesivät Alamaganilla avoimissa metsissä, joissa on pensaikkoinen aluskasvillisuus ja metsäisessä rotkossa. On epäselvää, kuinka optimaalinen tämä ympäristö on lajille ja miten saaren villiintyneet sorkkaeläimet vaikuttavat siihen jatkossa.


title: Mariaanienrastaskerttunen

text: Mariaanienrastaskerttusia on enemmän Saipanilla kuin missään muualla siitä huolimatta, että kanta on ollut viime vuosikymmenet jyrkässä laskussa. 2007 kerttusia arvioitiin olevan Saipanilla noin 3000 yksilöä. On arvioitu, että kolmen lintusukupolven aikana kanta on lukumäärältään puolittunut. Syiksi kannan pienenemiseen on epäilty saaren lukuisia vieraslajeja ja elinympäristön vähenemistä. Ihmisasutuksen käytössä oleva alue on laajentunut nopeasti ja Yhdysvaltojen armeijan tukikohdan toiminta on myös vähentänyt luonnontilaisen elinympäristön alaa. Saipan on kuitenkin laaja saari (115km²) ja mariaaninenrastaskerttunen esiintyy Saipanilla laajasti kaikenlaisissa tiheiköissä suosien etenkin lyijypuumetsissä ja korkeita ruovikkoja. Suurimpana uhkana pidetään sitä, että "Boiga irregularis" -käärme leviäisi Guamilta myös Saipanille ja Guamin tapahtumaketju toistuisi myös Saipanilla. Jos näin käy, voi lintukanta tuhoutua muutamassa vuodessa.


title: Stan Lazaridis

text: Stanley "Stan" Lazaridis (s. 16. elokuuta 1972 Perth, Australia) on australialainen jalkapalloilija. Makedonialaiset sukujuuret omaava Lazaridis pelasi vasempana puolustajana tai keskikentän vasemmalla laidalla. Hän pelasi ulkomailla ammattilaisena englantilaisissa West Hamissa ja Birminghamissa.


title: Stan Lazaridis

text: Lazaridis edusti Australiaa 60 A-maaottelussa voittaen muun muassa Oseanian mestaruuden vuonna 2000. Hän oli mukana myös MM-kisoissa 2006 mutta ei pelannut yhdessäkään ottelussa.


title: Linenkerttunen

text: Linenkerttunen ("Acrocephalus aequinoctialis") on polynesialainen varpuslintu. Sen elinympäristö käsittää Linesaariin kuuluvat Kiritimatin (nimialalaji "aequinoctialis") sekä Terainan ja Tabuaeranin (alalaji "pistor"). John Latham kuvaili lajin holotyypin Kititimatista 1790.


title: Polynesiankerttunen

text: Polynesiankerttunen ("Acrocephalus caffer") on Tahitin kotoperäinen varpuslintu. Anders Sparrman kuvaili lajin holotyypin Tahitilta 1786.


title: Cookinkerttunen

text: Cookinkerttunen ("Acrocephalus kerearako") on Cookinsaarten kotoperäinen varpuslintu. Sen elinympäristö käsittää Mangaian (nimialalaji "kerearako") ja Mitiaron (alalaji "kaoko"). D.T. Holyoak kuvaili lajin holotyypin Mangaialta 1974.


title: Mignon (ooppera)

text: Mignon [minjõ] on Ambroise Thomas’n kolminäytöksinen ooppera, joka kantaesitettiin 17. marraskuuta 1866. Teos oli heti menestys, ja se esitettiinkin Opéra-Comiquessa sata kertaa kantaesitystä seuranneiden kahdeksan kuukauden aikana. Vuonna 1870 "Mignon" esitettiin Lontoossa ja vuonna 1871 New Yorkissa. Barbierin ja Carrén kirjoittama libretto perustuu Goethen "Wilhelm Meisters Lehrjahreen".


title: Rimatarankerttunen

text: Rimatarankerttunen ("Acrocephalus rimitarae") on Australsaarten kotoperäinen varpuslintu. Se elää vain Rimataran saarella. Robert Cushman Murphy ja Gregory Mathews kuvailivat lajin holotyypin Rimataralta 1929.


title: Lentokenttä (Turku)

text: Lentokenttä on Maaria-Paattisten suuralueeseen kuuluva, Turun keskiosissa sijaitseva kaupunginosa, johon kuuluu Turun lentoaseman alue kiitoteineen, huolto- ja suoja-alueineen sekä lentoasemarakennuksen tontti pysäköintialueineen. Alueen luontoarvoja edustavat lentoaseman eteläpuolella sijaitseva Pomponrahkan suoalue. Alue on Natura 2000 -aluetta 135 hehtaarin laajuudelta ja kuuluu valtakunnalliseen soidensuojeluohjelmaan. Pomponrahka on kasvistoltaan ja eläimistöltään erittäin edustava sekä suotyypeiltään monipuolinen alue. Se kuuluu Saaristo-Suomen kermikeitaisiin. Alue koostuu eteläisestä Pomponrahkasta ja pohjoisesta Isosuon suoalueista. Alueella on myös Kärsämäen pirunpesä, joka koostuu edustavasta louhikkotörmästä, useista rantavalleista ja näkyvimpänä pystysuoraan kahtia haljenneesta suuresta siirtolohkareesta, jonka ympäristössä on myös useita muita suuria lohkareita. Lohkareista suurin on noin 15 metriä korkea Vuonna 2008 Lentokentän kaupunginosassa oli 103 asukasta.


title: Lentokenttä (Turku)

text: Turun lentoaseman ympärille on viimevuosina kehitelty LogiCity nimellä suurta logistiikkakeskusta, jonka asemakaava mahdollistaa noin 400 000 kerrosneliömetrin rakentamisen. Ensimmäisenä alueelle avattiin toukokuussa 2010 Kaukokiidon liikenneterminaali, jonka koko on 14 300 neliömetriä.


title: Lentokenttä (Turku)

text: Turun vesilaitoksella on alueella Lentokentän pohjavedenottamo, mutta sitä ei ole viime vuosina voitu käyttää veden tuotantoon veden laatuongelmien takia.


title: Jennyn teehuone

text: Jennyn teehuoneeksi kutsuttu yleinen käymälä oli Helsingin Olympiastadionin edessä olevassa puistikossa Paavo Nurmen patsaan ja Messuhallin kyljessä olevan poliisiaseman välissä. Se oli 1960- ja 1970-luvuilla keskeinen miespuolisten homojen tapaamispaikka, kun homoille erityisesti suunnattuja tapaamispaikkoja oli vähän tai ei lainkaan. Amerikkalaisessa homojen alakulttuurin slangissa metroasemien käymälöitä kutsuttiin nimellä "tearooms" ("teehuone"); "toilet-rooms", lyhennettynä "t-rooms".


title: Jennyn teehuone

text: Ulkotapaamispaikkojen merkitys väheni kun homojen omat tapaamispaikat alkoivat yleistyä ja Seta aloitti oman diskotoimintansa. Muita salanimiä Helsingissä 1960- ja 1970-luvulla tunnetuille ulkotapaamispaikoille olivat esimerkiksi "Marttala", "Pääkonttori" ja "Fazerin katiska".


title: Jennyn teehuone

text: Jennyn teehuone purettiin keväällä 1987.


title: Misha Mansoor

text: Misha "Bulb" Mansoor on yhdysvaltalaisen progressiivista metallia soittavan Periphery -yhtyeen kitaristi. Hän toimii myös tuottajana, ja on muun muassa tuottanut Animals as Leadersin ja Haunted Shoresin albumeita.


title: Útgarða-Loki

text: Útgarða-Loki on skandinaavisessa mytologiassa jättiläisten kuningas ja Útgarðurin linnan hallitsija.


title: Útgarða-Loki

text: Thor lähtee Lokin kanssa vierailemaan Útgarðurissa. Matkalla he kohtaavat Skrýmir-jättiläisen, joka on Útgarða-Loki valepuvussa. Útgarða-Loki onnistuu uskottelemaan Thorille, että tämän Mjöllnirillä lyömät iskut eivät tee nukkuvaan jättiläiseen mitään vaikutusta. Todellisuudessa Thor on iskenyt vuoreen kolme syvää laaksoa.


title: Útgarða-Loki

text: Kun Thor ja Loki sekä Thorin palvelijat Thjálfi ja Röskva saapuvat Útgarðurin linnaan, Útgarða-Loki petkuttaa heitä loitsuilla. Hän saa heidät uskomaan, että jättiläinen Logi voittaa Lokin syömäkilpailussa, jättiläinen Hugi Thjálfin juoksukilpailussa ja Útgarða-Lokin kasvatusäiti Elli Thorin painiottelussa. Thor ei lisäksi kykene tyhjentämään Útgarðurin juomasarvea eikä nostamaan Útgarða-Lokin kissaa. Todellisuudessa Logi on tuli, Hugi Útgarða-Lokin ajatus, Elli on vanhuus, juomasarvi on meri ja kissa on maailmankäärme Jörmungandr.


title: Keltapetoyökkönen

text: Keltapetoyökkönen ("Cosmia trapezina") on melko yleinen tarhayökkösiin kuuluva perhonen ja yksi harvoista aktiivisesti saalistavista perhoslajeista.


title: Keltapetoyökkönen

text: Keskikokoinen yökköslaji, jonka yleisväri vaihtelee vaalean kellertävästä voimakkaan ruskeaan. Siiven poikkiviivat ovat yleensä hyvin näkyvissä, ja niiden välinen alue on muuta siipeä tummempi. Keskivarjo on himmeä. Munuaistäplä saattaa olla ympäristöään vaaleampi, ja sen takareunassa on helposti erottuva, tumma täplä. Siiven ulkoreunassa on rivi tummia nuolitäpliä. Takasiivet ovat harmaat, joskus reunastaan vaaleankeltaiset. Levätessään perhonen pitää siipiään kattomaisesti ruumiin sivuilla. Siipiväli on 22–33 mm.


title: Keltapetoyökkönen

text: Kulmayökkönen ("Enargia paleacea") on väritykseltään samanlainen kuin keltapetoyökkönen, mutta se on hieman kookkaampi.


title: Keltapetoyökkönen

text: Suomessa petoyökköstä tavataan Etelä-Lappiin asti. Laji lentää heinäkuun lopulta syyskuulle.


title: Keltapetoyökkönen

text: Aikuiset perhoset elävät kukkien medellä. Ne lentävät sekä valolle, että sokeripitoisten syöttien luokse. Munat talvehtivat.


title: Keltapetoyökkönen

text: Toukka on polyfagi, jonka ravinnoksi kelpaavat monet lehtipuut. Kasviravinnon lisäksi toukka syö myös muita toukkia sekä omia lajikumppaneitaan.


title: Teatteri (lehti)

text: Teatteri on suomalainen teatterialan aikakauslehti. Se on Suomen ainoa alan riippumaton erikoislehti. Lehti on perustettu vuonna 1945, ja sitä julkaisee Kustannusosakeyhtiö Teatteri.


title: Teatteri (lehti)

text: Teatteri-lehden kohderyhmänä ovat erityisesti teatterintekijät, tutkijat ja opiskelijat mutta myös kaikki muutkin teatterista kiinnostuneet. Vaikka lehti käsittelee enimmäkseen suomalaista teatteria, se seuraa myös muuta esittävää taidetta ja kansainvälisiä virtauksia. Se sisältää muun muassa teatterialan uutisia, esitysten arvioita ja taustatietoja, haastatteluja ja kulttuuripolitiittisia artikkeleita. Lehti esittelee teatterintekijöitä ja uusia suuntauksia sekä teatteritaiteen rakenteita ja taustoja. Se julkaisee myös kattavasti tietoja suomalaisten teattereiden ohjelmistosta ja tulevista ensi-illoista. Lehden kirjoittajina on tutkijoita, kriitikoita, teatterintekijöitä ja toimittajia.


title: Teatteri (lehti)

text: Lehti ilmestyy kahdeksan kertaa vuodessa ja sen voi joko tilata tai ostaa irtonumeroina teattereista ja kirjakaupoista. Lehteä voi lukea myös kirjastoissa.


title: Teatteri (lehti)

text: Vuonna 2010 lehden päätoimittaja oli Annukka Ruuskanen.


title: Amebix

text: Amebix on englantilainen vuonna 1978 perustettu Post-punk/crust punk -yhtye, joka toimi lukuisten hardcore punk ja crust punk -yhtyeiden esikuvana ja innoittajana. Amebix hajosi vuoden 1987 lopulla, mutta tekivät paluun vuonna 2008.


title: Mouhijärven vaakuna

text: Mouhijärven vaakuna oli Mouhijärven kunnan tunnus. Vaakunan hirsi muistuttaa muodoltaan kunnan nimen alkukirjainta, ja apilaristi viittaa vanhaan maatalouspitäjään, jonka kirkkoperinteet juontavat juurensa jo 1500-luvun lopulta.


title: Mouhijärven vaakuna

text: Vaakunan selitys on ”sinisessä kentässä alainen, hammaskoroinen, kaksikärkinen hirsi, jonka yläpuolella saatteena naulakantainen apilaristi, molemmat kultaa.” Vaakunan on suunnitellut Gustaf von Numers, ja Mouhijärven kunnanvaltuusto hyväksyi sen kokouksessaan 25. maaliskuuta 1957. Sisäasiainministeriö vahvisti vaakunan käyttöön 5. kesäkuuta samana vuonna.


title: Mouhijärven vaakuna

text: Vaakuna jäi epäviralliseksi kotiseutuvaakunaksi 2009, kun Mouhijärven kunta yhdessä Vammalan ja Äetsän kanssa muodosti Sastamalan kaupungin.


title: Dani Artaud

text: Dani Artaud (myös tunnettu nimellä Dani Gore, Danielle) on yhdysvaltalainen muusikko ja malli. Hän oli laulajana bändissä nimeltä Millionaires, mutta myöhemmin erosi yhtyeestä. Nykyään Dani laulaa yhtyeessä nimeltä Mr.Downstairs, yhdessä Asia Whiteacren kanssa.


title: Herbert Wehner

text: Herbert Richard Wehner (11. heinäkuuta 1906 – 19. tammikuuta 1990) oli saksalainen poliitikko. Hän edusti ensin Saksan kommunistista puoluetta ja sodan jälkeen Saksan sosiaalidemokraattista puoluetta. Hän oli yleissaksalaisten asioiden ministeri vuosina 1966–1969. Wehner eli maanpaossa Neuvostoliitossa Stalinin vainojen aikana ja osallistui aktiivisesti muiden saksalaisten emigranttien ilmiantamiseen NKVD:lle, useita teloitettiin hänen todistajanlausuntojensa perusteella.


title: Voimistelu kesäolympialaisissa 1988

text: Voimistelu kesäolympialaisissa 1988 käsitti 14 telinevoimistelulajia, joista kahdeksan oli miehille ja kuusi naisille, sekä lisäksi rytmisen voimistelun henkilökohtaisen kilpailun naisille.


title: Alpit (täsmennyssivu)

text: Alpit voi tarkoittaa seuraavia vuoristoja:


title: Sigtrygg Gnupasson

text: Sigtrygg Gnupasson oli Tanskan kuningas ruotsalaisesta Olafin suvusta joka hallitsi 900-luvulla. Muun muassa Adam Bremeniläisen mukaan Sigtrygg oli Gnupan, edellisen kuninkaan poika. Pysyväksi muistoksi hänen äitinsä Asfrid pystytti kaksi riimukiveä, joihin Sigtryggin nimi on hakattu.


title: Sigtrygg Gnupasson

text: Säilyneet primäärilähteet eivät ole täysin yhteneviä hänen elämänsä tai varsinkaan kuolinaikansa ja olosuhteittensa suhteen, ja Adam Bremeniläinen esittää epäilyksiä jopa siitä voidaanko Gnupaa pitää yhtenäisen Tanskan kuninkaana arvonimen selkeimmän merkityksen mukaan.


title: Ahmad Zahir

text: Ahmad Zahir (14. kesäkuuta 1946 Kabul, Afganistan – 14. kesäkuuta 1979 Kabul) oli afganistanilainen muusikko, säveltäjä ja runoilija. Hän kuoli 33-vuotissyntymäpäivänään vuonna 1979. Häntä pidetään afganistanilaisen musiikin ikonina.


title: Tammikiitäjä

text: Tammikiitäjä ("Marumba quercus") on eteläeurooppalainen kiitäjäperhoslaji.


title: Tammikiitäjä

text:
Ulkonäöltään tammikiitäjä muistuttaa paljon lehmus- ("Mimas tiliae") tai poppelikiitäjää ("Laothoe populi"), mutta on näitä kookkaampi. Siipiväli on 85–125 mm. Perhosen siipien väritys vaihtelee suuresti vaalean kellanruskeasta tummanruskeaan. Siiven poikki kulkee vaalea vyö, jota reunustavat tummanruskeat poikkiviirut eivät juuri mutkittele. Etusiiven takareunassa on kaksi tummanruskeaa täplää ja siiven ulkoreuna on voimakkaasti mutkitteleva. Takasiiven tyvessä on punaruskea laikku.
Tammikiitäjän levinneisyys painottuu Etelä-Euroopassa Välimeren ympäristöön, Balkanille ja Anatoliaan. Sitä tavataan myös Marokossa. Esiintymisalueellaan laji lentää kahdessa sukupolvessa. Ensimmäinen sukupolvi lentää touko-kesäkuussa ja toinen, pienempi sukupolvi elo-syyskuussa.


title: Tammikiitäjä

text: Laji on harvalukuinen eikä sen läsnäoloa ole helppo havaita. Se elää kuivilla ja aurinkoisilla rinteillä, joilla kasvaa nuoria tammia. Aikuiset perhoset piilottelevat lehvästössä tai rungolla ja tekeytyvät kuolleiksi lehdiksi. Niiden suuosat ovat surkastuneet käyttökelvottomiksi, eivätkä tammikiitäjät käy kukilla. Molemmat sukupuolet tulevat kuitenkin valolle.


title: Tammikiitäjä

text: Naaras munii noin 100 munaa yksitellen lehtien alapinnoille ja suosii yksittäin kasvavia, tuuheita, nuoria puita. Toukka piilottelee oksalla lehtien joukossa. Perhonen talvehtii kotelona toukan huomattavan syvälle maan alle tekemässä kammiossa.


title: Tammikiitäjä

text: Toukka elää eri tammilajeilla, erityisesti korkkitammella ("Quercus suber") ja rautatammella ("Quercus ilex").


title: Asios

text: Asios () oli kreikkalaisessa mytologiassa kahden eri Troijan sodassa taistelleen mieshahmon nimi.


title: Asios

text: Asios oli Hyrtakoksen poika ja kotoisin Arisbeen kaupungista. Troijan sodan aikana Asios taisteli Troijan puolella, ja hänet surmasi Idomeneus akhaialaisten hyökkäyksen aikana.


title: Asios

text: Asios oli Dymaan poika ja Troijan kuningattaren Hekaben veli. Hän oli Adamaan ja Fainopsin isä. Hän toimi fryygialaisten johtajana Troijan sodan aikana, ja Apollonin kerrotaan ottaneen hänen hahmonsa rohkaistessaan Hektoria taisteluun Patroklosta vastaan. Diktys Kreetalaisen mukaan hänet surmasi Aias.


title: Rolf Schafstall

text: Rudolf ”Rolf” Schafstall (22. helmikuuta 1937 Duisburg – 30. tammikuuta 2018 Krefeld) oli saksalainen jalkapallovalmentaja ja puolustaja.


title: Rolf Schafstall

text: Schafstall pelasi urallaan ennen Bundesliigan perustamista Saksan korkeimalla sarjatasolla pelanneessa Hambornissa ja myöhemmin 1960-luvun lopulla Regionalligassa SSV Reutlingenissä. Hän lopetti pelaajauransa 32-vuotiaana 1969.


title: Rolf Schafstall

text: Valmennusuransa Schafstall aloitti maaliskuussa 1976 MSV Duisburgin päävalmentajana. Pesti jäi lyhyeksi, vaikka hän luotsasikin seuran kauden päätteeksi Bundesliigan kymmenenneksi. Schafstall joutui nimittäin jättämään tehtävänsä kauden jälkeen. Ura jatkui lokakuussa 1977 2. Bundesliigaan pudonneen Kalrsruher SC:n päävalmentajana. Schafstall johdatti seuran sarjassa seitsemänneksi, mutta sai yllättäen potkut huhtikuussa 1978. Tämän jälkeen hän palasi Duisburgiin ja luotsasi seuran kaudella 1978/79 UEFA Cupissa välieriin.


title: Rolf Schafstall

text: Kesällä 1979 Schafstall siirtyi Rot-Weiss Essenin peräsimessä. Debyyttikaudellaan Schafstall luotsasi seuran jopa 2. Liga Nordin kakkoseksi, mutta seuraavan kauden kahdeksas sija oli pettymys ja Schafstall jätti seuran kesäkuussa 1981. Seuraavana vuonna Schafstall palasi jälleen pääsarjatasolle VfL Bochumin päävalmentajaksi. Schafstall luotsasi seuraa neljä vuotta ja paras sijoitus oli liigan yhdeksäs. Kesällä 1986 hän siirtyi FC Schalken peräsimeen, mutta debyyttikauden 13:s sija Bundesliigassa oli suuri pettymys. Schafstall sai kuitenkin jatkaa tehtävissään, mutta kehnot suoritukset syyskaudella johtivat potkuihin joulukuussa 1987.


title: Rolf Schafstall

text: Schalke-pestinsä jälkeen Schafstall luotsasi Bayer Uerdingeniä Bundesliigassa 1987–89. Tuona aikana seura pelasi myös eurokentillä ja oli voittamassa UEFA Intertoto Cupia 1988. Lisäksi seura voitti samana vuonna Saksan hallicupin mestaruuden. Tämän jälkeen Schafstall valmensi 2. Bundesliigassa VfL Osnabrückiä, toistamiseen VfL Bochumia pääsarjassa, FC Stahl Brandenburgia, Fortuna Düsseldorfia, Stuttgarter Kickersiä ja Hannoveria.


title: Rolf Schafstall

text: Hannover-pestinsä päättymisen jälkeen 1994 Schafstall oli viitisen vuotta sivussa valmennustehtävissä, kunnes siirtyi helmikuussa 1999 Dynamo Dresdenin valmentajaksi. Pesti jäi kuitenkin vain kuukauden mittaiseksi. Tämän jälkeen hän valmensi vielä keväällä 2001 lyhyen aikaa VfL Bochumia.


title: Tanssi (lehti)

text: Tanssi on suomalainen tanssialan aikakauslehti. Se on Suomen ainoa alan erikoislehti, joka keskittyy tanssiin taidemuotona. Lehti on perustettu vuonna 1981, ja sitä julkaisee Tanssin Tiedotuskeskus.


title: Tanssi (lehti)

text: Tanssi-lehden kohderyhmänä ovat kaikki tanssitaiteesta kiinnostuneet lukijat. Vaikka lehti tarkastelee laajimmin suomalaista tanssitaidetta, se seuraa myös kansainvälisen tanssin uusia ja historiallisia ilmiöitä. Lehti käsittelee muun muassa tanssialan uutisia, tanssijoita ja muita tanssitaiteen tekijöitä, tanssiesityksiä, tanssitaiteen ilmiöitä ja alan tutkimusta. Oman toimituksen lisäksi lehden kirjoittajina on tutkijoita, kriitikoita, tanssitaiteilijoita ja opettajia.


title: Tanssi (lehti)

text: Lehti ilmestyy viisi kertaa vuodessa, ja sen voi joko tilata tai ostaa irtonumeroina teattereista ja kirjakaupoista. Lehteä voi lukea myös kirjastoissa.


title: Tanssi (lehti)

text: Vuonna 2010 lehden päätoimittaja oli Minna Tawast.


title: Blame It on the Boogie

text: Blame It on the Boogie on The Jacksons -yhtyeen ensimmäinen single, joka julkaistiin "Destiny"-albumilta vuonna 1978.


title: Haapajärven Kiilat

text: Seuran lajivalikoimaan kuului aiemmin pesäpallo, kunnes vuonna 1990 ykkössarjaan nousun innoittamana Haapajärvelle perustettiin lajin erikoisseura Haapajärven Pesä-Kiilat, joka pelasi 1990-luvulla kolme kautta Superpesiksessä.


title: Haapajärven Kiilat

text: Haapajärven Kiilat on Pesäpallon Suomen Cupin hallitseva mestari, seuran voitettua toistaiseksi viimeisen kerran järjestetyn cup -kilpailun kaudella 1989.


title: Haapajärven Kiilat

text: Haapajärven Kiiloja on edustanut maastohiihdon olympiavoittaja Mika Myllylä. Seura järjestää säännöllisesti Mika Myllylän nimikkohiihtokilpailun.


title: 18 Greatest Hits

text: 18 Greatest Hits on Michael Jacksonin kokoelma-albumi, joka julkaistiin vuonna 1983.


title: Paavo Pikkarainen

text: Paavo Pikkarainen (1935 Oulainen – 23. elokuuta 1998) oli suomalainen jääkiekkoilija, joka kuitenkin tunnetaan parhaiten työstään Oulun Kärppien juniorityön parissa.


title: Paavo Pikkarainen

text: Pikkarainen oli Kärppien ensimmäinen toiminnanjohtaja, toimien tehtävässä vuodesta 1974 (sama vuosi, jolloin Kärpistä tuli jääkiekon erikoisseura) aina vuoteen 1986. Pikkarainen loi myös Ouluun nuorille jääkiekkoilijoille ”Korttelisarjan”, joka on yhä edelleen toiminnassa.


title: Dorothy Lamour

text: Dorothy Lamour (oik. Mary Leta Dorothy Slaton, myös Kaumeyer; 10. joulukuuta 1914 New Orleans, Louisiana – 22. syyskuuta 1996 Los Angeles, Kalifornia) oli yhdysvaltalainen näyttelijä, laulaja ja malli. Hän on ehkä parhaiten muistettu seitsemästä "Kaksi iloista merimiestä" ("Road to...") -komediaelokuvan sarjasta yhdessä Bing Crosbyn ja Bob Hopen kanssa. Elokuvat olivat sekoitus seikkailua, komediaa, romanssia ja musiikkia. Lamour oli myös toisen maailmansodan ajan tunnetuimpia pin-up-tyttöjä.


title: Dorothy Lamour

text: Jo Lamourin ensimmäinen elokuva "Viidakkotyttö" vuodelta 1936 teki hänestä tähden. Hänen rooliasunaan käyttämästään sarongista tuli tavaramerkki, joka antoi hänelle nimityksen ”Sarong Queen”.


title: Dorothy Lamour

text: Toiseksi viimeisen "Road to" -komedian, "Kaksi iloista merimiestä Balissa" jälkeen Lamourin elokuvaura himmeni, jolloin hän siirsi uransa painopisteen yöklubeille, teatteriin ja televisioon ja esiintyi elokuvissa enää vain harvoin.


title: Dorothy Lamour

text: 1970-luvulla Lamour jatkoi esiintymistään yökerhoissa ja julkaisi omaelämäkertansa "My Side of the Road". Hän esiintyi valkokankaalla viimeisen kerran vuonna 1987.


title: Dorothy Lamour

text: Lamour oli naimisissa kahdesti ja hänellä on toisesta avioliitostaan kaksi poikaa. Hän kuoli 81-vuotiaana kotonaan Los Angelesissa vuonna 1996.


title: Dorothy Lamour

text: Mary Leta Dorothy Slaton syntyi New Orleansissa, Louisianassa tarjoilijoina työskenteleville Carmen Louise LaPortelle ja John Watson Slatonille. Lamourilla oli Louisianan ranskalaiset, espanjalaiset ja irlantilaiset sukujuuret. Hänen vanhempiensa avioliitto kesti vain muutaman vuoden, ja äiti avioitui uudestaan Clarence Lambourin kanssa, jonka sukunimen Dorothy myöhemmin muunsi taiteilijanimekseen. Myös tuo avioliitto päättyi eroon Dorothyn ollessa teini-ikäinen. Perheen taloudellinen tilanne oli niin huono, että Dorothy väärensi 15-vuotiaana nimensä asiakirjaan, joka salli hänen lopettaa koulunkäynnin. Myöhemmin hän kävi kuitenkin sihteerikoulua, mikä ei vaatinut high schoolin päästötodistusta.


title: Dorothy Lamour

text: Lamour osallistui ja voitti vuoden 1931 Miss New Orleans -kauneuskilpailun, jonka jälkeen hän muutti äitinsä kanssa Chicagoon. Siellä hän ansaitsi 17 dollaria viikossa hissinkuljettajana Marshall Fieldin tavaratalossa State Streetillä. Lamour osallistui myös kykykilpailuun Chicagossa. Tällöin orkesterinjohtaja Herbie Kay huomasi hänet ja palkkasi laulamaan orkesteriinsa, vaikka Lamourilla ei ollut laulajan koulutusta. Kaysta tuli myös Lamourin ensimmäinen aviopuoliso. Orkesterityö Kayn leivissä johti Lamourin vaudeville-esiintymisiin ja radiotöihin. Hän muutti Manhattanille, missä suosittu laulaja Rudy Vallée auttoi häntä saamaan työtä laulajana suositussa yökerhossa El Moroccossa. Vuonna 1935 Lamourilla oli oma viikoittainen 15-minuuttinen musiikkiohjelma NBC Radiossa. Hän myös lauloi muutamassa muussa radioshow'ssa.


title: Dorothy Lamour

text: Lamour työskenteli Fifth Avenuella kabareessa, missä hän tapasi Hollywood-studion johtajan Louis B. Mayerin. Mayer järjesti Lamourille koe-esiintymisen, minkä johdosta hän sai elokuvasopimuksen Paramount Picturesilta vuonna 1935. Lamour otti ranskan kielellä ”rakkautta” tarkoittavan taiteilijanimensä käyttöön isäpuolensa sukunimen Lambour mukaan ihailijoidensa kehotuksesta.


title: Dorothy Lamour

text:
Vuonna 1936 Lamour muutti näyttelijänuran perässä Hollywoodiin. Hänen ensiesiintymisensä elokuvissa oli vuonna 1936 elokuvassa "College Holiday", jossa hän oli mukana kreditoimattomana tanssijana.
Siitä alkaen hän esiintyi säännöllisesti sopimusyhtiönsä Paramount Picturesin elokuvissa. Lamourin debyytti näyttelijänä oli Ulahin rooli elokuvassa "Viidakkotyttö" ("The Jungle Princess", 1936). Jo tämä rooli nosti hänet tähteyteen. Hän käytti elokuvassa Edith Headin suunnittelemaa sarongia, mistä tuli hänen tavaramerkkinsä. Vaikka Lamour saavutti uransa alussa mainetta seksisymbolina ja musikaalien tähtenä, hän oli myös lahjakas komedia- ja draamanäyttelijä. Hän myös esitti lauluja useissa elokuvissaan. Lamour kuului Hollywoodin suosituimpien näyttelijöiden joukkoon vuodesta 1936 vuoteen 1952. Hän toimi lisäksi mainoskasvona Chesterfield-savukemerkille.


title: Dorothy Lamour

text: Toisen maailmansodan aikana Lamour oli yksi suosituimpia pin-up-tyttöjä useiden muiden Hollywoodin naistähtien ohella. Hän markkinoi myös valtion sotaobligaatioita menestyksekkäästi.


title: Dorothy Lamour

text: Lamour esiintyi "Road to..." komediaelokuvasarjassa yhdessä Bing Crosbyn ja Bob Hopen kanssa 1940- ja 1950-luvuilla. Sarja oli hyvin suosittu ja tuottoisa 1940-luvulla. Lamourin tähtiaika päättyi sarjan toiseksi viimeiseen elokuvaan "Kaksi iloista merimiestä Balissa" vuonna 1952, minkä jälkeen hänen uransa kääntyi laskuun Hopen ja Crosbyn uran jatkuessa. Hän teki kuitenkin nopean näyttäytymisen cameo-roolissa sarjan viimeisessä elokuvassa "Lentäjinä vastoin tahtoaan" ("Road to Hong Kong", 1961). Elokuvan naispääosaan palkattiin Joan Collins.


title: Dorothy Lamour

text: Valkokangasuransa päätyttyä Lamour työskenteli 1950-luvulta alkaen yökerhoesiintyjänä ja oli myöhemmin mukana myös mm. "Hello, Dolly!" -teatterikiertueella. Lamour julkaisi omaelämäkerran "My Side of the Road" vuonna 1980. Hän esiintyi 1980-luvulla teatterinäyttämöllä sekä vieraili televisiosarjoissa kuten "Lemmenlaiva", "Hart to Hart", "Remington Steele" ja "Murhasta tuli totta". Vuonna 1987 hän teki viimeisen valkokangasroolinsa elokuvassa "Creepshow 2", jossa hän näytteli George Kennedyn kanssa ryöstömurhan uhriksi joutuvaa iäkästä pariskuntaa. Lamour esiintyi julkisuudessa vielä eläkkeelläkin ja antoi haastatteluja lehdille ja televisioon.


title: Dorothy Lamour

text: Lamour avioitui ensimmäisen kerran Herbie Kayn kanssa, jonka johtamassa orkesterissa hän lauloi ennen näyttelijänuraansa. He menivät naimisiin vuonna 1935 ja erosivat neljän aviovuoden jälkeen 1939.


title: Dorothy Lamour

text: Uransa alkuaikoina Lamour tapasi FBI:n johtajan J. Edgar Hooverin. He pysyivät ystävinä Hooverin kuolemaan asti, eikä Lamour myöhemmin kiistänyt heillä olleen myös suhde hänen erottuaan Kaysta.


title: Dorothy Lamour

text: Lamourin toinen aviomies oli entinen ilmavoimien kapteeni ja mainosvastaava William Ross Howard III. He avioituivat Beverly Hillsissä huhtikuussa 1943 ja liitto kesti Howardin kuolemaan vuonna 1978 saakka. Parille syntyi kaksi poikaa, John Ridgely (1946) ja Richard Thomson Howard (1949).


title: Dorothy Lamour

text: Lamour asui aviomiehensä kanssa Baltimoressa 1960- ja 70-luvuilla. Hän omisti myös talon Kalifornian Palm Springsissä.


title: Dorothy Lamour

text: Lamour kuoli sydänkohtaukseen kotonaan North Hollywoodissa, Kaliforniassa 81-vuotiaana. Hänet haudattiin Forest Lawn Memorial Parkin hautausmaalle Hollywood Hillsiin katolisessa hautajaisseremoniassa. Lamourilla on elokuvaurastaan tähti Hollywood Walk of Famella osoittessa 6332 Hollywood Blvd.


title: 14 Greatest Hits

text: 14 Greatest Hits on Michael Jacksonin kokoelma-albumi, joka julkaistiin vuonna 1984. Albumin mukana tuli kulta-valkoinen kimalteleva hansikas ja juliste.


title: 14 Greatest Hits

text: Puoli A:


title: 14 Greatest Hits

text: Puoli B:


title: Super Hits

text: Super Hits on Michael Jacksonin kokoelma-albumi, joka julkaistiin vuonna 1983.


title: János Gyarmati

text: János Gyarmati ( 8. helmikuuta 1910 Pest Itävalta-Unkari – 29. elokuuta 1974 Budapest Unkari) oli unkarilainen jalkapalloilija ja jalkapallovalmentaja.


title: János Gyarmati

text: Gyarmati pelasi kotimaassaan jalkapalloa Vasas SC:n, Ferencvárosin ja SC Szegedin paidassa. Hän pelasi myös ulkomailla Zürichissä ja Pariisissa. Lisäksi Gyarmati pelasi Unkarin maajoukkueessa kolme peliä. Valmentajauransa Gyarmati aloitti Dynamo Dresdenissä, jota hän valmensi yhden kauden. Vuonna 1954 Gyarmati siirtyi SC DHfK Leipzigin valmentajaksi, ja toimi seuran päävalmentajana tammikuuhun 1955 saakka. Saman vuoden helmikuussa hän siirtyi ASK Vorwärts Berlinin valmentajaksi. Kesällä 1955 Gyarmatista tuli DDR:n maajoukkueen päävalmentaja. Vuonna 1956 hän lopetti Vorwärts Berlinin valmentamisen ja keskittyi maajoukkueeseen. Vuoden päästä hän lopetti myös maajoukkueen valmentamisen. Viimeisen kerran Gyarmati toimi päävalmentajana vuosina 1961–1962, jolloin hän valmensi SC Dynamo Berliniä.


title: Smyrnan suuri palo

text: Smyrnan suuri palo oli tulipalo, joka tuhosi suuren osan Smyrnan satamakaupunkia syyskuussa 1922. Palo sai alkunsa Turkin armeijan joukkojen vallattua Smyrnan 9. syyskuuta, mihin Turkin itsenäisyyssota päättyi. Palon aiheuttajasta ei ole päästy yksimielisyyteen lukuisista silminnäkijähavainnoista huolimatta.


title: Sotkajärvi (Utajärvi)

text: Sotkajärvi on Oulujoessa oleva järvi Utajärven kunnan Sotkan kylässä.


title: Sotkajärvi (Utajärvi)

text: Järvi on Oulujoen laajentuma, kuntakeskuksesta vajaat kymmenen kilometriä luoteeseen eli jokea alavirtaan. Kun Utasen voimalaitos rakennettiin Utajärveltä muutama kilometri ylävirtaan, Oulujokeen tehtiin pengerrykset aina Sotkajärveen saakka. Pengerrys ja kaivettu kanava päättyvät järven kaakkoisrannalle, jossa on veneenlaskupaikka.


title: Sotkajärvi (Utajärvi)

text: Järvi on pari kilometriä pitkä ja leveimmillaan reilu kilometri, sen pohjoispuolta seuraa yhdystie 8300 ja järven etelärantaa puolestaan viistää Oulu–Kontiomäki-rata. Järvessä on kymmenen saarta, etelän puolella niistä suurin on Sorsasaari, luoteessa joen lähtöpisteessä on toistakilometrinen Määtänsaari, joka päättyy Paskonkoskeen. Määtänsaaressa on laavu ja Sotkasaaren viereisessä pienessä saaressa kota. Järven rannat ovat asuttuja, kaakkoisnurkassa on pieni Sotkan hautausmaa, luoteiskolkassa Määtänsaarta vastapäätä taas Sotkan leirikeskus. Saarien ohella järvessä on useita karikoita.


title: Hitukääpiökoi

text: Hitukääpiökoi ("Stigmella magdalenae") on erittäin pieni kääpiökoiden heimoon kuuluva perhoslaji. Se on Suomen pienikokoisin perhonen, joskaan tämä asema ei ole kiistaton. Ulkonäöltään ja toukan syömäjäljen osalta samankaltainen laji on pikkukääpiökoi ("Stigmella nylandriella").


title: Hitukääpiökoi

text: Täysikasvuinen perhonen on väriltään tasaisen kellertävän ruskeanharmaa, hieman kiiltävä ja sen siipien kärkiväli on 3,9–4,6 mm. Etusiiven kärkiosassa siipisuomut ovat tummakärkisiä. Siipiripset ovat yksivärisen ruskeat. Päälaella on koiraalla kellertävä, naaraalla ruskehtava tupsu. Tuntosarvet ovat pituudeltaan puolet etusiiven pituudesta ja niiden tyvessä on valkoinen suomutupsu.


title: Hitukääpiökoi

text: Toukka on väriltään vihreä.


title: Hitukääpiökoi

text: Lajin levinneisyys yltää Länsi- ja Keski-Euroopasta Keski-Venäjälle. Se on Etelä- ja Keski-Suomessa yleinen, mutta hyvin pienen koon takia itse perhosta on vaikea löytää. Levinneisyyden pohjoisraja ulottuu Pohjois-Pohjanmaalta Pohjois-Karjalaan, mutta pohjoisempaakin on yksittäishavaintoja. Perhoset ovat lennossa yhtenä sukupolvena toukokuun lopulta kesäkuun loppuun.


title: Hitukääpiökoi

text: Kosteissa metsiköissä elävä perhonen. Naaras munii lehden alapinnalle ja toukka elää heinä-elokuussa lehtimiinaajana kovertaen vähitellen levenevää käytävää, yleensä lehden reunoja pitkin, joskus lehtisuonia pitkin. Käytävä on leveimmillään noin 2 mm levyinen ja ulostevana jatkuu koko miinan pituudelta.


title: Hitukääpiökoi

text: Toukka elää kotipihlajan ("Sorbus aucuparia") ja ilmeisesti muutamien muiden ruusukasvien lehtien sisällä


title: Carlton Cuse

text: Carlton Cuse (synt. 22. maaliskuuta 1959 México, Meksiko) yhdysvaltalaisen televisiosarjan "Lostin" vastaava tuottaja ja käsikirjoittaja. Vaikka Carlton syntyi Méxicossa, hän varttui Bostonissa ja Kaliforniassa. Hän oli oppilaana The Putney School -nimisessä lukiossa. Sen jälkeen hän pääsi Harvardin yliopistoon ja hänellä on Amerikan historian loppututkinto. Hän varttui roomalaiskatolilaisessa perheessä. Hän aloitti uransa tuottajana työskennellen ensin kehittävänä tuottajana ja sen jälkeen hän liittoutui Jeffrey Boamin kanssa. Työskennellen Boamin kanssa Cuse auttoi kehittämän elokuvat "Tappava ase 2", "Tappava ase 3" sekä "Indiana Jones ja viimeinen ristiretki".


title: Carlton Cuse

text: Televisiossa Cuse aloitteli uraansa käsikirjoittajana Michael Mannin sarjassa "Crime Story". Hän toimi vastaavana tuottajana FOXin sarjassa Veijari nimeltä Brisco. Hän loi ja vastaavasti tuotti "Nash Bridgesin" kaikki kuusi tuotantokautta. Hän myös loi ja vastaavasti tuotti CBS:n sarjan "Martial Law".


title: Carlton Cuse

text: Cuse on televisiosarjan "Lost" vastaava tuottaja sekä sarjan johtaja yhdessä Damon Lindelofin kanssa. Cuse on voittanut Emmyn, Golden Globen, Producers Guild of America -palkinnon sekä Writers Guild of America -palkinnon työstään sarjan parissa. Hänellä on kaksi muuta Emmy-ehdokkuutta "Lostin" käsikirjoittajana. Cuse ja Lostin käsikirjoitusryhmä voittivat WGA:n palkinnon parhaasta draamasarjasta helmikuussa 2006 heidän työstään "Lostin" ensimmäisen ja toisen kauden eteen. Cuse on myös ollut ehdokkaana WGA-palkinnon saajaksi kolme muuta kertaa; helmikuussa 2007 hänen työnsä eteen "Lostin" toisen ja kolmannen kauden kuvioissa, helmikuussa 2009 hänen työstään Lostin neljännen kauden parissa sekä helmikuussa 2010 hänen työstään "Lostin" viidennen kauden parissa.


title: Rolf Stegars

text: Rolf Hilding Stegars (4. lokakuuta 1914 Helsinki – 19. tammikuuta 1997 Helsinki) oli suomalainen lavastaja.


title: Rolf Stegars

text: Stegars kuului Suomen Kansallisteatterin näyttämöhenkilökuntaan vuodesta 1933 lähtien. Varsinaisena lavastajana hän toimi vuosina 1945–1953 ja päälavastajana vuosina 1954–1979. Hänestä kehittyi vähitellen yksi Suomen merkittävimpiä lavastajia, joka loi lavastuksia paitsi Kansallisteatterin näyttämölle myös Kansallisoopperaan ja Suomen Filmiteollisuuden elokuvatuotantoihin. Stegars lasketaan suomalaisen lavastustaiteen pioneereihin ja modernismin vahvoihin puolestapuhujiin. Hänen lavastuksensa olivat usein tyylitellyn pelkistettyjä ja saattoivat esimerkiksi perustua suurelta osin vain näyttämövalaistuksen taidokkaaseen muunteluun. Stegars myös kirjoitti lavastustaidetta käsitteleviä artikkeleita muun muassa Teatteri-lehteen.


title: Rolf Stegars

text: Stegarsin tytär on plastiikkakirurgi Tarja Stegars. Rolf Stegars palkittiin vuonna 1965 Pro Finlandia -mitalilla.


title: Raidankeuhkojäkälä

text: Raidankeuhkojäkälä ("Lobaria pulmonaria") on kookas ja lehtimäinen keuhkojäkälien sukuun kuuluva jäkälä, joka kasvaa yleensä puiden, erityisesti raidan ("Salix caprea") epifyyttinä. Raidankeuhkojäkälä on Suomessa luokiteltu vuonna 2010 silmälläpidettäväksi. Se on rauhoitettu Ahvenanmaalla.


title: Raidankeuhkojäkälä

text: Raidankeuhkojäkälä on yläpinnalta kiiltävä ja verkkoharjuinen. Kuivana se on kellertävän ruskea tai oliivinruskea, kosteampana vihreämpi. Aalpinta on ruskea ja nukkakarvainen.


title: Raidankeuhkojäkälä

text: Raidankeuhkojäkälä kasvaa lähes koko Suomessa metsissä kostean pienilmaston paikoilla. Se kasvaa raidan tai haavan pinnalla, joskus myös kuusen oksilla. Se on ominainen vanhojen luonnontilaisten metsien laji, joka on kuitenkin harvinaistunut.


title: Raidankeuhkojäkälä

text: Raidankeuhkojäkälä on myös puhtaan ilman indikaattorilaji, sillä se sietää rikkidioksidia (SO) alle 30 mikrogrammaa (μg) kuutiometrissä ilmaa. Suomessa tavallisista jäkälistä vieläkin puhtaampaa ilmaa vaativa laji on esimerkiksi riippunaava ("Usnea filipendula").


title: Else Marie Jakobsen

text: Else Marie Jakobsen (28. helmikuuta 1927 Kristiansand, Norja – 12. joulukuuta 2012 Kristiansand) oli norjalainen tekstiilitaiteilija. Jakobsenia pidetään kotimaansa eräänä tunnetuimmista ja rakastetuimmista tekstiilitaiteilijoista. Hänen tunnusomaisimpia töitään ovat koristeelliset, sisällökkäät ja symboliset kirkkotekstiilit.


title: Else Marie Jakobsen

text: Else Marie Thorkildsen syntyi ja varttui Kristiansandissa, jossa hänen isänsä Frithjof Thorkildsen (1900–1969) toimi rautakauppiaana. Hänen äitinsä oli Hildur Christensen (1898–1962). Else Marie vietti paljon aikaa lapsuudessaan myös Mandalissa isovanhempiensa luona. Hän kävi lukiota sota-aikana valmistuen ylioppilaaksi 1945. Samaan aikaan hän kävi Olaf Hasaasin maalauskoulua 1941–1945 ja Karsten Jakobsenin maalauskoulua 1945–1946 Kristiansandissa. Myöhemmin hän opiskeli Statens Håndverks- og Kunstindustriskolessa Oslossa 1946–1950. Koulutuksen jälkeen Jakobsen vietti puoli vuotta Hollannissa Gobelin De Knipscheerissa harjoittelijana. Hän avioitui opettaja Finn Jakobsenin (1926–1996) kanssa vuonna 1951.


title: Else Marie Jakobsen

text: Avioiduttuaan Jakobsen avasi samana vuonna taidekutomon Kristiansandiin, huolimatta epäilijöistä, joiden mukaan tekstiilituotannolla ei voisi tulla toimeen Oslon ulkopuolella. Aika Jakobsenin kudotuille kankaille, ryijyille, verhoille ja huonekaluverhoilukankaille oli kuitenkin kypsä.


title: Else Marie Jakobsen

text: Hän alkoi osallistua suunnittelukilpailuihin voittaen ensimmäisen monista palkinnoistaan pohjoismaisessa Mölnlycke-kutomon järjestämässä kilpailussa Göteborgissa. Voittorahat käytettiin perheen jääkaappihankintaan. Hän voitti useita kilpailuja ja hänen mallejaan käyttivät useat kutomot. Jakobsen suunnitteli myös joululiinoja, vuodevaatteita ja koristekankaita. Vuosina 1960–1967 hän toimi Høien tehtaiden vakituisena suunnittelijana.


title: Else Marie Jakobsen

text: Jakobsen halusi kuitenkin suuntautua yhä enemmän kuvataidetekstiileihin. Hänen debyyttinäyttelynsä pidettiin 1966, mutta hän oli jo sitä ennen toimittanut useita töitä julkisten rakennusten koristeluihin. Hänet kutsuttiin jo vuonna 1963 Lausannen biennaaliin, mutta hänen osallistumiselleen tuli este. Vuonna 1967 hänet kutsuttiin uudelleen.


title: Else Marie Jakobsen

text: Jakobsen on tuottanut suuren määrän seinävaatteita, joista useiden teemoihin on vaikuttanut hänen henkilökohtainen kristitty vakaumuksensa. Muita teemoja ovat paikallispolitiikka ja muutkin poliittiset aiheet. Eräs hänen tärkeimmistä töistään, Bergenin yliopiston luonnontieteellisen tiedekunnan rakennuksessa sijaitseva "Den Røde Tråd" (1981), on Norjan suurikokoisin taidetekstiili (90 m²).


title: Else Marie Jakobsen

text: Jakobsen on pitänyt säännöllisin väliajoin omia näyttelyitään sekä osallistunut yhteisnäyttelyihin. Hänen päätöitään ovat kuitenkin olleet kirkkojen, koulujen ja muiden julkisten rakennusten tekstiilitaidetyöt. Hänen merkittäviä töitään on muun muassa Kristiansandin, Lillesandin ja Tønsbergin kaupungintaloilla, Majorstuenin ja Haugerudin kirkoissa Oslossa sekä Trondheimin arkkipiispanistuimessa. Hänen töitään on hankittu Osloon Riksgallerietiin ja Kunstindustrimuseetin kokoelmiin, Trondheimiin Nordenfjeldske kunstindustrimuseumiin, Kristiansandiin Sørlandets Kunstmuseumiin sekä Reykjavikiin Hallgrimskirkjassa olevaan uskonnollisen taiteen museoon.


title: Else Marie Jakobsen

text: Taiteilijanuransa ohella Jakobsen on toiminut aktiivisesti myös politiikassa Kristillisen kansanpuolueen edustajana Kristiansandin kaupunginvaltuustossa 1971–1975. Hänellä on ollut lukuisia luottamustoimia taiteilijoiden ammattiorganisaatioissa, kuten Sørlandetin kuvataiteilijoiden ("Bildende Sørlandskunstnere") puheenjohtajana 1975–1977, ja sen kiinteän juryn jäsenenä 1976–1979 sekä Nasjonalgallerietin johtokunnan ja hankintakomitean jäsenenä 1976–1979.


title: Juurilasisiipi

text: Juurilasisiipi ("Bembecia ichneumoniformis") on lasisiipisiin kuuluva melko pienikokoinen, pistäistä muistuttava perhoslaji. Laji on Suomessa hyvin harvinainen ja rauhoitettu.


title: Juurilasisiipi

text: Pääasialliselta väritykseltään juurilasisiipi on musta, joskin raajoissa on keltaista. Väri jatkuu myös siipien tyville. Sekä etu- että takasiivet ovat enimmäkseen läpinäkyvät, mutta etusiivessä on myös oranssia väriä. Mustan takaruumiin kunkin nivelen takareunassa on kapea, keltainen raita, jonka vuoksi perhonen muistuttaa pistiäistä. Takaruumiin kärjessä on musta tupsu, jonka joukossa on keltaisia karvakimppuja. Siipiväli on 15–20 mm.


title: Juurilasisiipi

text: Juurilasisiiven lentoaika on heinä-elokuussa. Suomessa perhosta on tavattu vain Ahvenanmaalla ja Turun saaristossa.


title: Juurilasisiipi

text: Laji on kalkinsuosija. Se on avoimien elinympäristöjen sulkeutumisen vuoksi luokiteltu Suomessa erittäin uhanalaiseksi ja rauhoitettu luonnonsuojeluasetuksella. Aikuiset perhoset lentävät päivällä auringonpaisteessa.


title: Juurilasisiipi

text: Toukka elää useiden hernekasvien, erityisesti masmalon ("Anthyllis vulneraria") ja keltamaitteen ("Lotus corniculatus") juuristossa.


title: Joona

text: Joona on miehen etunimi. Joona on suomenkielinen muoto heprean kielen sanasta יוֹנָה, joka tarkoittaa kyyhkystä. Nimen alkuperä on vanhan testamentin profeetta Joona. Nimen toinen yleinen suomenkielinen muunnelma on Joonas. Joonan nimipäivää vietetään 29. maaliskuuta. Suomen almanakassa Joona on ollut vuodesta 1995..


title: Joona

text: Sukunimenä Joonaa on käytetty alun perin Ylitorniolla, Kolarissa, Jääskessä ja Tyrväällä. Alkuperäinen muoto on ollut Jonasson, mistä se on muuntautunut suomenkieliseen versioon Joona.


title: Joona

text: Suomessa Joona oli hyvin harvinainen nimi 1980-luvulle asti, jolloin se alkoi selvästi yleistyä. Toukokuun 2017 loppuun mennessä nimi Joona on annettu Suomessa 11 939 miehelle ja alle 10 naiselle.


title: Joona

text: Nimen muissa kielissä käytössä olevia muotoja ovat muiden muassa ruotsin "Jonas" ja englannin "Jonah".


title: Joona

text: Listan henkilöt ovat kaikki suomalaisia.


title: Michael Urie

text: Michael Lorenzo Urie (s. 8. elokuuta 1980, Dallas, Texas) on yhdysvaltalainen näyttelijä. Urie on tunnettu Marc St. Jamesin roolista komediasarjassa "Ruma Betty".


title: Michael Urie

text: Urien hyvä ystävä on näyttelijä Becki Newton, joka myös näyttelee Rumassa Bettyssä Marcin parasta ystävää, Amanda Tanenia.